Чет тилини тез ўрганиш сирлари – «Умид» ИДУМИ\nShanba Oktyabr 13th, 2018 Shanba Oktyabr 13th, 2018 Инглиз тилини ўрганамиз! 4 фикр билдирилган\nБугун ҳаётни чет тилларисиз фараз қилиб бўлмайди. Глобализация жараёни тезлашган сари чет тилини ўрганиш замон талаби бўлиб боряпти. Бугун ҳар қандай соҳада яхши бир мутахассис бўлиш учун инглиз тилини билиш оддий талабга айланиб қолди. Бирор бир чет тилини ўрганаётганда ўзимга берган саволим қуйидагича бўлиб келган: “Чет тилини қандай қилиб тез ўрганса бўлади? Чет тилида қандай қилиб осон гапириш мумкин?”\n“Тилни тез ўрганиш, унда тезда гапира олиш сири нимада? Нима учун тўрт йил давомида бош кўтармасдан битта чет тилини ўрганаётган талабаларнинг аксар қисми тилда уч-тўрт оғиз бехато гап айтолмаётганда, тилга алоқаси бўлмаган соҳаларда ўқиётган талабалар ҳафтада 3-4 соат тил ўрганишга вақт ажратиб тилни ажойиб тарзда ўзлаштиряпти?”\nУзоқ йиллар давомидаги изланишларим натижасида шуни тушиниб етдимки, муаммонинг сабаби тил ўрганишга бўлган ёндашувдадир. Кўплаб хатоларни тушиниб етганлигим сабабли бугунги кунга келиб олтинчи тилни ўрганяпман ва бу ҳар қачонгиданда менга осонроқ туйиляпти.\nЧет тилини ўрганиш бу биз хаёлимизга сиғдирганчалик қийин эмаслигини кундан-кунга яхшироқ тушиниб етяпман. Бу учун муҳими чет тилини ўрганишда энг осон йўлни танлаб билишдир. Бизда аксар таълим муассалаларида қўлланаётган эски методика анча эскирди ва тилни ўрганиш бугунги кунда ўқитувчидан кўра айнан тил ўрганувчининг ўзига боғлиқ бўлиб қолди.\nБирор тилни ўрганиш учун энг мухими ҳаётдаги ҳар бир соҳада бўлганидек мотивациядир(иштиёқ). Ўзизга ҳар доим бу тилни нима учун ўрганишим керак деган саволни беринг ва ҳар қандай қийналган вазиятингизда ёки иккиланганингизда тилни ўрганишдан мақсадингизни эсланг. Энг мухими бу тилни ўргана олишингизда, ҳаммаси содда, унчалик қийин эмаслиги, тил ўрганишда бошқалардан кам жойингиз йўқ эканлигини англаб етишдир. Тилни ўрганишда ўзингизга бўлган ишончни орттира олганингиздан кейин тилни ўрганишга киришсангиз бўлади.\nҲар кунлик машғулот\nҲозирги кунда кўплаб тил курслари ҳафтада бир ёки икки кун икки соатдан дарс ташкиллаштиради ва кундалик ҳаёт ишлари билан банд бўлган тил ўрганувчи киши бошқа кунларда тилга вақт ажратолмайди ва одатда кейинги дарсгача олдинги дарсдаги мавзуларни эсдан чиқаради ва бу тилни ўрганиш жараёнини анча секинлаштиради. Шу учун ҳам хохлаган бир чет тилини ўрганаётганда, уни ҳар куни ўрганиш керак ва шунда ҳар куни такрорланиш натижасида тилни ўрганиш жараёни анча тезлашади. Шу учун ҳам бирор тилни яхши ўзлаштирмоқчи бўлсангиз, ўзингизга ҳар кунлик мажбурият юкланг; “Мен ҳар куни, ҳар қандай вазиятда ҳам инглиз тилини ўрганишга ярим соат ёки бир соат вақт ажратаман!”. Шундагина тилни эслаб қолиш имкониятингиз кескин ошиб боради.\nТилшунос олимлар тилни ўрганишни тўртта катта йўналишга бўлишган:\n– Ўқиш – бу чет тилида ўқилган матнни тушиниш қобилияти\n– Эшитиш -бу чет тилида эшитилган матнни тушиниш\n– Ёзиш – чет тилида ёзиш қобилияти\n– Гапириш – ўз фикрингизда чет тилида ифода эта олиш қобилияти.\nУшбу тўрт нарсага етишиш учун учта энг керакли нарсани ўзлашитирш мухимдир: граматика, луғат бойлиги ва талаффуз. Демак, ушбу уч нарсани ўзлаштирмасдан туриб чет тилини ўрганиш анча қийинлашади.\nҚайси воситалар қулай?\nЭнди, ушбу уч нарсани қайси воситалар асосида тез ўрганиш йўлларини тахлил қиламиз:\nОдатда чет тилини ўрганаётган кўплаб ўқувчиларга граматика ҳақида гапирса энсаси қотади. Хохласакда, хохламасакда тилни ўрганишда энг мураккаб қисми айнан грамматикададир. Шу учун ҳам грамматикани ўрганиш жуда мухимдир. Қўрқиб кетманг, буни ҳам жуда осон тарзда ўрганиш мумкин.\nБизда граматика дарси деганда ҳатто ўша тилда гапирувчи миллатлар ҳам ишлатмайдиган минглаб қоидалар ўрганиб чиқилади, ёд олинади. Бизнинг таьлим тизимидаги энг катта муаммо ҳам айнан шу ёд олишлардадир.Ўзбекистон Давлат Жаҳон Тиллари Университети француз филологиясининг кўплаб талабалари ўқишни битирганда француз тили граматикаси ва фонетикасидаги минглаб қоидаларни ёддан биладилар, лекин тилда бехато мураккаброқ бир гап тузиб бера олмайдилар. Қоида ёдлаш деган нарсаларни умуман эсдан чиқаринг ва граматикада фақат кераклигина нарсани ўрганинг; ёдланган, лекин амалда тилни гапирганда ишлатилмайдиган қоида худди машина сотиб оласизу, лекин гаражга тиқиб қўйиб, ишга узоқ масофада пиёда қатнайсиз, бу ҳам айнан шунга ўхшаш бир ҳолатдир.\nМасалан, инглиз или дарслари давомида 80дан ортиқ нотўғри тусланувчи феълни ёд олганимни эслаб биламан. Лекин, шулардан қўлланса бор йўғи 30тасигина қўлланилади. Масалан, “sweep” яъни “супурмоқ” феъли. Шу нотўғри тусланувчи феьлни мен бирор марта инглиз тилида гапирганда ёки ёзганда ишлатганимни эслолмийман.\nҲар қандай тилни ўрганишда энг содда йўлдан бориш керак. Шу учун ҳам эьтибор беринг: Инглиз ёки француз тилида содда гап нималардан иборат? эга+Кесим+Тўлдирувчи. Демак, гапнинг шу уч қисмида ишлатиладиган граматикани ўрганиш тилни ўрганиш учун етарлидир. Ҳар қандай тилни ўрганишдан мақсад шу тилда гапира олишдир. Шу учун ҳам айнан кундалик гапиришга керакли граматик мавзуларнигина ўрганинг. Француз тилини ўрганаётганда, дастлаб 12 замонни ўрганиб чиққандик, лекин 90 фоиз ҳолатда ҳозирги, ўтган ва келгуси замонгина қўлланилади. Шу учун ҳам учта керакли замонни ўрганишнинг ўзи етарли.\nАйнан, шу томондан келиб чиққанда, грамматикани ўрганиш сиз учун тахминан 80 фоизга осонлашади. Грамматикани ўрганганда тилга энг керакли мавзуларни танлаб олгандан сўнг уларни ўрганиб чиқишни ҳафталарга тақсимлаб олинг. Ҳар бир мавзуга бир ҳафтадан вақт ажратинг ва ҳафта давомида бир мавзуни чуқурроқ ўрганиб боринг. Натижада, уч ойда чет тилида гапира олиш учун етарли даражада грамматик асосга эга бўласиз ва кўрганингиздек бу сиз ўйлаганчалик ҳам мураккаб нарса эмас.\nБу ерда ҳам ўзингизни мажбурлаб йиллар давомида сўз ёдлаш бу энг нотўғри методдир. Мактаб йилларимда ҳар куни ўзимга 10тадан сўз ёдлашни вазифа қилиб олгандим. Муаммо шунда эдики, француз тилида гапирганда ушбу сўзларни қўллай олмасдим, уларнинг кўпчилиги кундалик ҳаётда умуман ишлатилмас ва тезда унут бўлиб кетарди. Шунда тушиндимки, бу услуб тилда сўз бойлигини орттиришда жуда нотўғридир. Вақт ўтган сари тажрибадан тушундимки, сўз ёдлашнинг энг осон йўли ўрганилаётган чет тилида кўпроқ ўқишдир. Инглиз тилини ўрганаётган бўлсангиз, ўзиз учун зерикарли, ҳеч қандай аҳамиятга эга бўлмаган матнларни ўқигандан кўра интернетда ўзиз қизиққан соҳадаги матнларни ёки китоб ва журналларни ўқинг. Ҳамма тушунмаган сўзларга тўхтамасдан, фақатгина гапнинг маносини англаб йетишга керакли нотаниш сўзларни учратганингизда луғатдан ёки Google Translate каби хизматлардан таржимасини топинг ва уни дафтарга қайт этиб қўйинг. Иложи бўлса ҳар куни 3-4 бет ўрганилаётган чет тилида бирор бир матн ўқишга ҳаракат қилинг ва ҳар сафар нотаниш сўзни таржимасини топиб ёзиб кетинг. Бу ёзганларингизни ёдлашга ҳеч қачон киришманг, мен ёзганларимни ҳатто қайтиб ўқиб ҳам кўрмийман одатда. Бизнинг ёд олиш қобилиятимиз шундай шаклланганки, агар биз бирор сўзни кўриб, шунчаки таржима қилиб кеcак, у эсимизда қолмайди, лекин бирор жойда қайд этиб қўйсак, мия бу нарсанинг муҳимлигига урғу беради ва сўз ёдимизда қолиб бошлайди. Натижада ҳар хил матнларда 5-6 марта учраган бир сўз унутилмас даражада ёд бўлади ва шу билан бирга сўзнинг қайси контекстда қайси маънода қўлланилишини ҳам билиб оламиз. Чет тилида ҳар куни матн ўқиганимизнинг яна бир фойдаси шундаки, ўрганган грамматик мавзуларимизни матнда ишлатилганлигини кўриб, граматик асосимизни янада мустаҳкамлаб борамиз.\nЛуғат ёдлашдаги иккинчи муваффақиятли услубини америкалик машхур олим, “Тўрт соатлик иш ҳафтаси” китобининг муаллифи Тим Феррисс тушунтирган. Перато назария бўйича биз ҳаётимизда керакли ишларга фақат вақтимизнинг 20 фозини ишлатамиз, лекин эришадиган натижаларимизнинг 80 фоизини айнан шу 20 фоизгина меҳнат беради. Тим Феррисс еттита чет тилида бемалол гапира олади. У тил ўрганишни сирини қуйидагича изоҳлайди: “Хохлаган бир чет тилини 90 фоизини тушиниш учун 3 ой етарли, лекин 95 фоиз тушиниш учун 3 йил керак”. Демак, тилни мукаммал ўрганиш жуда узоқ меҳнат талаб қилади. Демак, Перато назариясидан келиб чиқиб аввало 80 фоиз натижани берадиган 20 фоизга шукур қилиш керак.\nБуни энди содда тилда тушинтираман. Луғат ўрганганда тилда айнан энг кўп ишлатиладиган сўзларнигина ўрганиш керак. Статистика маьлумотларига кўра инглиз тилида энг кўп ишлатиладиган 200та сўз инглиз тилидаги ёзишмаларни тенг ярмини ташкил этар экан. Шу учун ҳам луғат ёдлаганда тилда энг кўп ишлатиладиган сўзларни ёд олишни ўзи етади. Кейин, унга фақатгина ўзингизга керакли соҳадаги сўзларни қўшиб ўрганишгина етарли. Мана бу манзилда сиз ўрганаётган чет тилида энг кўп ишлатиладиган сўзлар рўйхатини кўчириб олишингиз мумкин. Демак, луғат ўрганга приоритетни аниқлаб, айнан керакли нарсаларни ўзини ўрганишгина етарли. Шунда ҳам сўзни халқ тилида айтганда “қорига ўхшаб ёдламасдан”, рўйхатдаги сўзларнинг ҳар бири иштирокида бештадан гап ёзишга ҳаракат қилинг. Ҳар сафар улар иштирокида гап тузганингизда сўзлар техник тарзда ёд бўла бошлайди ва луғат бойлигингиз бойиб боради. Демак, чет тилида гапирилганда 90 фоиз ҳолатда 1000 га яқин кўп қўлланувчи сўз ишлатилади холос, қолганини бўлса ҳар ким ўз соҳасига мослаб ўргансагина етарлидир. Масалан, тиббиёт ходими ушбу 1000та сўз ва унга қўшиб тиббиёт соҳасига боғлиқ 1000 га яқин сўз ўрганса ҳеч қандай қийинчиликларсиз ўз соҳасида инглиз тилида эркин мулоқотда бўла олади.\nҲар бир тил ўзининг талаффузига эга. Тилшунос олимларнинг фикрича жами 150 дан ортиқ товуш бўлиб, ҳар бир тил одатда ўртача 30та товушни ишлатади. Натижада тилларнинг талаффузида жуда катта фарқ келиб чиқади. Масалан француз тилидаги бурун товушлари бизнинг тилда умуман йўқ. Ўзбек ва француз тилларидан фарқли равишда рус тилида “ў” товуши йўқ. Одатда тилни ўқишни ўргангандан сўнг, талаффузни яхшилашнинг энг осон услуби бу чет тилида иложи борича кўпроқ тинглашдир. Шу тилда кино кўриш керак, қўшиқ ва ҳар хил радио матнларни эшитиш керак. Yandex тизимида изласангиз биргина инглиз тилининг ўзида агар минглаб бўлмаса юзлаб аудио курсларни топасиз. Уларни player ёки телефонингизда эшитиб юриш сизнинг ҳам тилни тушинишингизни осонлаштириб боради, ҳам талаффузингиз яхшиланишда давом этади. Чет тилида қўшиқ эшитганда ундан яна бир бошқа мақсадда ҳам фойдаланса бўлади. Яхши кўрган қўшиғингизни матнини чет тилида топинг ва уни ўз тилингизга луғат ёрдамида таржима қилинг. Натижада, нафақат қўшиқнинг маъносини тўлиқ тушуниб етасиз, шу билан бирга луғат бойлигингизни бойитиб оласиз, бу сўзлар севимли қўшиғингиз билан бир умрга хотирага мухрланади.\nУшбу уч нарсадан ташқари тилни ўрганишда муҳим нарсалардан бири тил муҳитига кириб боришдир. Иложи борича ўрганилаётган чет тилидаги материалларни кўпроқ ишлатишга ҳаракат қилсангиз, аста-секинлик билан тил даражангиз яхшиланиб боради. Масалан оддий телефонингизнинг дастурларидан тортиб, компьютерингизнинг операцион системасигача ҳаммасини чет тилида қўйиб олинг. Интернетдан олинадиган маълумотни фақатгина чет тилида олинг ва ТВ кўрганда ёки радио эшитганда иложи борича чет тилида эшитишга ҳаракат қилинг. Facebook, Вконтакте каби ишлатиладиган ижтимоий тармоқларни, кўплаб янгилик сайтларини инглиз тили версиясида ишлатинг. Айнан чет тилидаги форум ва чатларга ёзилинг ва уларда чет тилида фаол иштирок этишга ҳаракат қилинг.\nМен яхши эслаб биламан, бундан бир неча йил олдин чет тилида фильмларни топиб кўриш анча мураккаб нарса эди. Сўнгги йиллардаги техника тараққиёти эвазига бу унақа катта муаммо бўлмай қолди. Яқинда, француз фильмларининг рус тилига таржимаси яхши чиқмаслиги, уларнинг менталитетини рус тилида изоҳлаб бўлмаслиги учун француз тилида бирор бир француз комедиясини кўргим келди. Тошкентдаги хохлаган диск сотувчи дўконларда бугунги кунда сифатли фақатгина бир фильмдан иборат дисклар сотилади ва шу дисклардаги фильмнинг аудиоси камида икки хил тилда бўлади ва бу сизга бир вақтнинг ўзида рус тилидаги субтитрлар билан фильмларни оригинал тилида кўриш имконини беради. Шу билан бирга бугунги кунда миллий интернет операторларининг деярли ҳаммаси ички TAS-IX манбаларига бепул ва чексиз интернет тақдим қилади. TAS-IX тизимида жуда кўплаб торрент трекер лар бўлиб, уларда чет тилидаги фильмларни сифатли ва икки-уч хил тилда ёзилган бепул версиясини бемалол кўчириб олишингиз мумкин.\nЧет тилини ўрганишда такрорлашнинг аҳамиятини ҳам эсдан чиқармаслик керак. Такрорлаш билимнинг онаси деганларидек, ҳар ҳафта ўрганган грамматик мавзунгизни икки ҳафта ўтиб бир куни такрорлаш уни янада мустаҳкамлашга, хотирада янаям яхши сақлашга хизмат қилиши мумкин.\nКимлар билан чет тилида гаплашаман?\nТабиийки шундай савол бўлиши мумкин: “Хоп, сиз айтган нарсаларни ҳаммасини қилдим. Лекин, тилни гапириш учун нима қилишим керак? Ким билан чет тилида гаплашсам бўлади? Оғзаки нутқимни қандай қилиб ўстирсам бўлади?”\nБунинг жавоби бориб бугунги ижтимоий тармоқларга тақалади. Facebook тармоғида бугун тили ўрганилаётган мамлакатдан дўст орттириш жуда осон нарса бўлиб қолди. Улар билан ёзишиб, кейинчалик ҳатто skype аккаунтларини ҳам алишиш имкони бор. Шу билан бирга форумлар ва турли хил чатлар чет тилида мулоқот қилиш учун идеал жойга айланишди. Шунингдек, Тошкентда элчихоналар томонидан очилган маданият марказлари, институтларни ҳам эсдан чиқармаслик керак. У ерларда одатда тез-тез маданий кечалар ва дебатлар ташкиллаштирилади, бу сизга чет тилида гапириш имконини беради. Фақат ушбу тадбирларга бориб фаол иштирок этишнинг ўзи етарли.\nБундан бир неча йил олдин Тошкентдаги Француз маданият марказидаги тадбирларда жуда фаол қатнашардим. Ушбу маданият марказида ҳар жума кунлари “Safe Hugo” номли давра суҳбати бўлиб ўтарди. Бир пиёла чой атрофида француз тилида французлар ва ўзбек ёшлари турли хил мавзуда суҳбат қуришар, фикр алмашишарди. Шунда чет тилини биладиган кўплаб тенгдошларим ҳам хато қилишдан қўрқиб, гапирмасдан жим ўтиришни, бошқаларни тинглашни маъқул кўришарди. Биз ўзбеклар менталитетимиз шунақа, уятчан халқмиз, бизда ҳамма хато қилишдан қўрқади. Лекин, ўрганишнинг энг осон йўли бу хато қилишда эканлигини психологлар бир неча маротаба исбот қилишган. Шу учун ҳам хато қилишдан қўрқмасдан, чет тилида гапиришга ҳаракат қилиш керак ва шу орқалигини хато қилиш натижасида ўз камчиликларингизни тушиниб борасиз ва мақсадни кейин айнан шу камчиликларни тўғрилашга қаратасиз. Мухими, хатодан уялмасдан чет тилида гапириш.\nМен ҳам ўтган йилларда чет тилида гапириш учун бир неча марта “қовун тушурганман”, ҳатто бутун бошли группа олдида кулгуга қолган даврлар бўлган. Лекин, биласизми, ўша хатоларни қилмаганимда, хатоларимни билмаганимда бугун тилни шу даражада ўргана олмасдим. Ўзингиз бир ўйлаб кўринг, сиз чет элликлар билан ташкиллаштирилаётган маълум бир тадбир иштирокчисисиз, сиз билан суҳбатда бўлган чет эллик қийналиб, хатолар билан бўлсада сизнинг тилингизда гапиряпти. Шу ҳолатда, сиз унинг хатолари учун унга паст назар билан қарамайсиз, аксинча ўзингизни тилингизни ўрганаётганлиги учун, унга нисбатан ҳурматингиз ортади, хурсанд бўласиз ва уни хатоларини тушинасиз. Демак, чет элликлар билан уларнинг тилида мулоқот қилиш давомида, улар сизнинг хато қилишингизни табиий қабул қилишади ва уларнинг тилини ўрганаётганлигингиздан ҳатто хурсанд ҳам бўлишади. Шу учун ҳам хато қилишдан қўрқманг!\nТилни ўрганишни осонлаштиришнинг яна бир йўли, бу чет тилидаги тайёр сўзлашгич ёки гидлардадир. Бугунги кунда ҳатто оддий смартфонингизда ҳам юзлаб чет тилида турли хил ҳолатларда ишлатиладиган тайёр гаплардан иборат гид сўзлашгич (разговорник) лар бор. Айнан шу гидларда сиз тилда ишлатиладиган тайёр гапларни ёд олишингиз мумкин. Бу гаплар сизни чет тилида сўзлашишингизни анча осонлаштиради. Шу разговорникларда ўрганилган ҳар бир гапдаги биргина сўзни ўзгартириб уни турли хил ҳолатларда, турли хил маъноларда ишлатишингиз мумкин. Натижада турли хил саёҳатлар давомида чет тилида бехато сўзлашиш имконияти пайдо бўлади.\nЎйлайманки, чет тилини қандай қилиб осон ўрганиш мумкинлигини имкони даражасида сизга тушинтирдим. Бу мени ушбу соҳадаги бир неча йиллик тажрибамдан келиб чиққан хулосалардир.\nБу нарса шуни англатадики, бугунги кунда 3 ёки 6 ойда чет тилини ўргатишни ваъда бераётган ўқув марказлари сизни алдамаяпти, балки тўғри танланган методика эвазига бу ҳақиқатдир. Чет тилини ўрганиш бўлса ўқув марказлари ва ўқитувчилардан кўра бугун фақат ва фақат сизга боғлиқдир. Техника тараққиёти эвазига, бугун ишонч, иштиёқ ва тўғри танланган методиканинг ўзи чет тилларини ўрганиш учун етарлидир.\nЧет тилини ўрганишни осонлаштириши мумкин бўлган нарсалар ҳақида кимда яна қандайдир фикр бўлса ушбу мақолани тўлдириб бориши мумкин.\nМуаллиф: Фируз Аллаев http://kashfiyot.blogspot.com/ сайтидан олинди.\nМақола ёқдими? Унда ўз фикрингизни билдиринг.\nenglish, Ingliz tili, ingliz tilini tez o'rganish, быстро выучить английский язык, инглиз тили, инглиз тилини тез урганиш, инглиз тилини урганиш, как быстро выучить английский язык, тил урганиш, хориж тилларини кандай урганиш мумкин, хорижий тилни урганиш\n← 8-синф учун дарслик ва ўқув қўлланмалар\n«21-октябр – Ўзбек тилига давлат тили мақоми берилган кун» тадбир сценарийси →\n4 thoughts on “Чет тилини тез ўрганиш сирлари”\nDinora Yakshanba Aprel 16th, 2017 at 16:24\nadmin Мавзу муаллифи Dushanba Aprel 17th, 2017 at 06:55\nМадина Payshanba Oktyabr 11th, 2018 at 23:40


Ўзбекистон ёнилғи бозорида энг йирик ҳисобланган УзГазОйл ширкати Гулнора Каримова қўлига ўтгани айтилмоқда.\nЎзбекистон вилоятларида энергетик бўҳрон кейинги босқичга ўтди. Озодликнинг жиззахлик муштарийсидан келган мактубда айтилишича, вилоятдаги UzGazOil ширкатига қарашли АЁҚШлар 3 ойга ёпилган, ходимлари эса ўз ҳисобларидан таътилга чиқариб юборилган. Вилоятлардаги бошқа АЁҚШларга бензин 2-3 уч кунда бир берилмоқда. Бензиннинг “қўлдаги” нархи 5-6 минг сўмга чиқиб кетган.\nЎзини UzGazOil шохобчаси ходими, деб таништирган жиззахлик муштариймизнинг ёзишича, ширкатга қарашли вилоятлардаги ёнилғи қуйиш шохобчалари уч ойга фаолиятини тўхтатган.\n“UzGazOilнинг Тошкент шаҳридан бошқа барча вилоятлардаги АЁҚШлари уч ойга фаолиятини тўхтатди. Беш юздан ошиқ ишчиларга ўз ҳисобидан таътил беришди. Раҳбарият буни уч ой давомида бензин фақатгина Тошкентдаги шохобчаларга берилиши билан изоҳламоқда”, дейилади UzGazOilнинг бир гуруҳ ишчилари номидан келган мактубда.\nЖиззах вилоятида UzGazOil шохобчалари уч ойга ёпилаётган бўлса, фарғоналик Абдулазизнинг айтишича, бу ширкат корхоналари Фарғонада ёпилганига бир йилдан ошган.\nUzGazOil ширкатининг Тошкентдаги идораси ходими вилоятлардаги шохобчалар вақтинча ёпилаётганини тасдиқлади, лекин бунинг сабабини изоҳлашдан бош тортди. Айни пайтда, пойтахтдаги шохобчаларнинг аксарида бензин бор, деб ишонтирди UzGazOilнинг ўзини таништирмаган вакили.\n- Тошкентдаги кўп заправкаларимизда бензин борку ҳозир. Шаҳарнинг ичида почти ҳамма заправкада бор. Бензин камроқ бўлгани учун вилоятларда UzGazOil вақтинча ишламаяпти. Лекин мен бу масалалар билан шуғулланмайман ва сабабини сизга айта олмайман, деди ширкат вакили.\nОзодлик мухбири Тошкентдаги UzGazOil ёқилғи қуйиш шохобчаларига қўнғироқ қилиб, пойтахтдаги аҳвол ҳам рисолдагидек эмаслигига гувоҳ бўлди.\n- Бизда бензин йўқ, лекин “Шаҳристанскийда” бор. Бизда йўқ. Буган келадими, йўқми, билмайман. Келса сотамиз, деди Юнусуобддаги АЁҚШлардан бирининг ишчиси.\nUzGazOilнинг Шаҳристон кўчасида жойлашган, Тошкентдаги энг йирик шохобчаларидан бирида ҳам бензин тушгача тугаганини билдиришди.\n- Бизда бензин бор. Лекин ҳозир тугай деяпти. Бўлди ҳозир 5 минутда ëпамиз, деди Тошкентдаги UzGazOil шохобчаси ишчиси.\nБу суҳбатдошимизнинг айтишича, Тошкентдаги йирик шохобчаларга кунига битта цистернада, кичикроқларига ярим цистернадан бензин тарқатилмоқда. Берилган бензин икки соатга қолмасдан сотилиб кетмоқда.\nЎзбекистондаги нуфузли шахсларга қарашли экани айтиладиган, мамлакатнинг бензин савдоси билан шуғулланувчи энг йирик UzGazOil ширкати, пойтахтдан ташқари, мамлакат бўйлаб барча корхоналарини ёпишга мажбур бўлаётгани Ўзбенкистондаги энергетик бўҳрон кескинлашаётганидан даракдир.\nОзодликка UzGazOil шохобчалари ёпилаётгани тўғрисида хабар қилган жиззахлик муштарийга кўра, шу кунларда ширкат бошқаруви Ўзбекистон президентининг тўнғич қизи Гулнора Каримовага ўтаётгани ҳақида гап-сўзлар урчиган.\n“Бу янгилик UzGazOil ишчилари орасида тарқалгандан кейин, вазият яхшиланишига умид қилаётган эдик. Лекин аввалги йиллар ҳеч қачон биздан ўз ҳисобингдан таътил оласан, деб мажбурлашмаган эди. Ҳозир ҳамма шокка тушиб қолган. Нима қилишни билмаяпмиз”, деб ёзди UzGazOil ишчиси.\nЎзбекнефтегаз ташкилотининг ўзини таништирмаган расмийси Озодлик билан микрофонсиз суҳбатда, бензин тақчиллиги сабабларини Ўзбекистон Қозоғистондан импорт қиладиган хом нефт ҳажмининг йиллик нормаси тугаётгани билан изоҳлади.\n"Фарғонада, асосан, импорт нефт қайта ишланади. Қозоғистондан келтириладиган нефт. Ҳозир йил тугаяпти, йиллик лимит ҳам", деди Ўзбекнефтегаз ташкилотининг ўзини таништирмаган расмийси.\nУнга кўра, шу кунларда Қозоғистон томони билан кейинги йил учун нефт импорти тўғрисидаги шартномани узайтириш устида музокара бормоқда.\n"Ҳар йили шунақа договорни янгилаш пайтида шунақа тақчиллик бўлади. Чунки, йиллик поставка ва унинг тўловини амалга оширишга ўхшаган масалалар қайта кўрилади, анализ қилинади. Бизни шартнома имзолаётган ҳамкорларимиз олдида ўз мажбуриятларимиз бор", деди Ўзбекнефтегаз ташкилотининг ўзини таништирмаган расмийси.\nСуҳбатдошимиз кейинги йилларда кузатилаётган бензин ва газ тақчиллиги муаммосини ҳал қилиш имкони борми, деган саволга: "Биз нефтни етказиб бераётган ҳамкорларимиз олдидаги тўлов мажбуриятимизни тўлиқ бажаришимиз керак ва бунинг учун молиявий имконимиз етарли бўлиши керак. Хуллас бу саволингизга тўлиқ жавоб беришга мен масъул эмасман", дея жавоб берди.\nВилоятлардаги суҳбатдошларимизга кўра, ишлаб турган АЁҚШларга 2-3 кунда бир бензин берилмоқда. Бензиннинг қўлдаги нархи эса 5-6 минг сўмга чиқиб кетган.


марталик тиббий ниқоб грипп ва бошқа респираторли вирусли инфекциялар юқишининг олдини олувчи самарали восита ҳисобланади. Экспертлар таъкидлашича, у коронавирусдан ҳам ҳимоя қилиши мумкин. Қўл ... юқиш хавфини сезиларли даражада камайтиради. Респираторли вирусли инфекциялар одамдан-одамга асосан ҳаво-томчи йўли орқали юқади. ...\nкоронавируси интернетни ҳам заҳарлади, деб ёзмоқда «Tom's Guide». Янги касаллик одамларда ваҳима уйғотмоқда, бундан эса хакерлар фойдаланиб қолишяпти: ... устун келиб, шубҳали сайтларга кирадиган бўлсангиз компьютерингизга вирус тушиши ва шахсий маълумотларингизни ўғирлатиб қўйишингиз ҳеч гап ...\nва Санитария-эпидемиологик осойишталик агентлиги томонидан коронавирус бўйича матбуот анжумани ўтказилганлиги ҳақида хабар берган эдик. Анжуманда ...\nУхан шаҳрида (Хубэй провинцияси) тарқала бошлаган пневмония вирусининг (коронавируснинг) янги шаклидан 2020 йил 20 январь ҳолатида ... ҳам 90дан ортиқ касалланиш ҳолати рўйхатга олинган. Янги коронавирусни юқтирганлар Таиланд, Япония ва бошқа давлатларда ҳам аниқланган, ...\n7 январь куни хитойлик мутахассислар касаллик қўзғатувчиси коронавирус 2019-nCoV эканини аниқлашди.20 январдаги маълумотга кўра, Хитой ҳукумати ... эканини аниқлашди.20 январдаги маълумотга кўра, Хитой ҳукумати ушбу вирус келтириб чиқарган 224 та пневмония ҳолати аниқланганини расмий тасдиқлади. ...\nУхан шаҳрида учинчи одам янги турдаги коронавирусдан вафот этди. Бу ҳақда шаҳар соғлиқни сақлаш қўмитаси хабар бериб ўтган.Айни вақтда Ухан шаҳрида 198 киши ушбу вирус билан касаллангани ... хабар қилинган.Эслатиб ўтамиз, яқиндан бошлаб Хитойда янги турдаги вирус тарқала бошлади. Январ ойида Лондон империя коллежининг юқумли касалликларни ...\nназорат қилиш бошқармаси (FDA) ниҳоятда хавфли Эбола безгаги вирусига қарши мамлакатда биринчи вакцинани қўллашни маъқуллади. — FDA ... «Ervebo»дан фойдаланишга рухсат берди: у 18 ёш ва катталарда Эбола вируси чақирган касалликни бартараф этишда муассаса маъқуллаган биринчи ...\nфикрича, бош ёки юздаги ҳар қандай тук микроб ва вирусларни ўзига шимиб оладиган фильтр вазифасини бажаради. Нафас чиқарганда соқол-мўйловни иситувчи намлик ва илиқлик микробларнинг кўпайиши ... балки бошқаларга ҳам касалликни юқтириши мумкин. Чунки инфекция ва вируслар уларнинг соч-соқолида яшаб, бошқа одамга осон ўтиб кетади, деб ...\nқарши мустақил курашиб келган. Одам организми туз туфайли вирусларга қарши курашишни ўрганиб олган бўлиши эҳтимолдан холи эмас. Гап ...\nолимлар гуруҳи одам физиологик суюқлиги намуналаридан номаълум вирус типини аниқлашди. Янги тур бактериофаг, яъни вирусларга тааллуқли ... одамлар танасида фагларнинг хилма-хиллиги ва тарқалишини, шунингдек, вирусларнинг ўзаро алоқасини ўрганиш ниҳоятда муҳим. Бундан ташқари, фаглар ...


Қишки неъматлар кўпаймоқда - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Феврал 2019\tКӯришлар: 382\nортиқ лимон териб олинди.\n- Биз аҳоли дастурхонини йилнинг тўрт фаслида, жумладан, қишда ҳам тўкин бўлиши учун мавжуд имкониятларни ишга туширяпмиз. Ҳозирда вилоятдаги иссиқхоналар сони 380тадан ортди. Лекин қишки помидор, бодринг ва бошқа маҳсулотлар етиштириш ҳажми бизни қаноатлантирганича йўқ. Шунинг учун, замонавий илғор технологиялардан фойдаланган ҳолда, янги-янги иссиқхоналар бунёд этиш учун ҳаракат қиляпмиз, - деди вилоят кишлоқ хўжалиги бош бошқармаси бошлиғи Хайрулло Бобозода.\nАйни бир пайтда иссиқхоналарда етилган ҳосилни териб олиш давом этмоқда. Экиндан бўшаган ерларга эса, яна бодринг, помидор ва кўкатлар экилмоқда.\nКатта Фарғона каналида сув тўлиб оқади\nЎтган йили Катта Фарғона каналида Ўзбекистон томондан Тожикистонга сув оқиб ўта бошлади. Бу Конибодомнинг юқори минтақасида экинзорларни суғоришни яхшилаш билан бирга, сув тортиш насосларига ишлатиладиган электр қуввати сарфлашни ҳам камайтирган.\n- Каналдан биз томонга сув ўтиши Тожикистон ва Ўзбекистон орасида яхши қўшничилик муносабатларининг ўрнатилиши самараси бўлди. Деҳқонларимиз бу тарихий воқеа учун Тинчлик ва миллий бирлик асосчиси - Миллат пешвоси, мамлакатимиз Президенти муҳтарам Эмомали Раҳмон ва Ўзбекистон Президенти муҳтарам Шавкат Мирзиёевнинг оқилона сиёсатларидан миннатдор бўлишмоқда, - дейди Конибодом шаҳар раиси Зафарбек Давлатзода.\n- Жорий йилда Катта Фарғона каналидан оқиб ўтадиган сув миқдори янада кўпайиши кутилмоқда, - деди вилоят сув хўжалиги бошқармаси бошлиғи Тоҳир Қудратзода.\nСайёҳлар учун яна бир маскан\nСирдарёдаги ороллардан бири яқин орада фақат маҳаллий эмас, балки чет эллик сайёҳлар ҳам мароқ билан томоша қиладиган масканлардан бирига айланади. Наврўзгача амалга оширилиши мўлжалланган мазкур лойиҳага кўра, орол ва унинг яқинида қирғовул, турли хил балиқлар боқиб кўпайтирилади. Аста-аста оролда парваришланадиган жонивор, қуш ва балиқлар хили кўпайтириб борилади.\nҲозир оролда зарур иншоотларни бунёд этиш иши давом этмоқда. Лойиҳа вилоят Атроф-муҳит муҳофазаси бошқармаси томонидан амалга оширилмоқда. Бу қизиқарли лойиҳа учун Сирдарё ҳавзасидан 5 гектар майдон ажратиб берилган.\n- Биз фақат вилоятимизда эмас, балки мамлакатимиз бўйлаб ноёб қуш ва ҳайвонларни кўпайтириш чораларини кўряпмиз, - дейди вилоят Атроф-муҳит муҳофазаси бошқармаси бошқарувчиси Темур Нуъмонзода.\nСифатсиз маҳсулотлар мусодара қилинди\nВилоятда фаолият юритаётган божхоначилар мамлакатга ноқонуний тарзда турли молларни олиб кириш ва чиқишнинг олдини олиш учун ҳушёрликни тобора оширмоқдалар. Жумладан, вилоят ҳудудига олиб кирилаётган 17 минг 800 килограммга яқин сифатсиз товуқ гўшти қиймаси мусодара қилинди. Агар Россиядан олиб келинаётган бу паст сифатли маҳсулот харидорлар қўлига етиб борганда, юзлаб инсонлар саломатлигини ёмонлаштириши мумкин эди. Худди шундай 70 қути товуқ гўшти сифати пастлиги учун мусодара этилди. Умуман, паст сифатли товуқ гўштини олиб киришга уринганлар устидан 8та жиноят ошкор этилди.\nТадбиркорлардан бири Эронда тайёрланган салкам 20 ярим тонна хурмони ноқонуний йўллар билан олиб ўтишга уринганда, миси чиқди.\nСуғдлик божхоначилар миллий қадриятлар ҳисобланган буюмлар ва осори атиқаларни четга олиб чиқиш олдини олиш йўлида қатъий интилмоқдалар. Масалан, божхоначилар XVIII асрга оид қадимий тангани олиб чиқиб кетишга уринган кишини фош этишди. Айни бир пайтда, қадимий тангаларни Тожикистонга олиб киришга уриниш бўйича олтита жиноятнинг олди олинди. Қонунбузарлардан еттита қадимий танга олиб қўйилди.\nЎтган йили вилоятдаги минтақавий божхона бошқармаси ходимлари томонидан 3150тага яқин қонун бузиш ҳоллари ошкор этилди. Жиноий ишлар ва маъмурий ҳуқуқбузарликни кўриб чиқиш натижасида, йил давомида 4 миллион 318 минг сомонийга яқин жарима белгиланиб, бу маблағ ундириб олинди.\n- Жорий йилда божхоначиларимиз чегара-назорат масканларида аҳолига хизмат кўрсатиш маданиятини янада ошириш, айни бир пайтда, қонунбузарликлар олдини олиш йўлида янада қатъий ҳаракат қилишмоқда, - деди вилоят минтақавий божхонаси раёсати бошлиғи Исматуллозода Баҳром Абдуғаффор.\nБугун: 15-07-2020 13:50:33


Қуролли кучлар тизимида янги кўкрак нишони...\n08.08.2018 10:26 0 1872\nЎзбекистон Республикаси Қуролли Кучлари ҳарбий хизматчиларининг маънавий-маърифий савиясини ошириш тизимини тубдан такомиллаштириш тўғрисида Президент қарори қабул қилинди. Бу ҳақда Адлия вазирлигининг «Ҳуқуқий ахборот» канали хабар бермоқда.\nҚарорга мувофиқ, Қуролли Кучлар тизимида маънавий-маърифий ишлар самардорлигини ошириш бўйича алоҳида концепция ишлаб чиқилиб, унда белгиланган ишларни амалга ошириш юзасидан «Йўл харитаси» тасдиқланди.\nҲафтанинг ҳар жума куни «Маънавий юксалиш ва ватанпарварлик куни» этиб белгиланди.\nҲарбий хизматчилар ва ёшларнинг маънавий-маърифий савиясини оширишга катта таъсир кўрсатган ишлари ва ютуқлари учун «Маънавий-маърифий ишлар аълочиси» кўкрак нишони таъсис этилди.\nБригадаларда (уларга тенглаштирилган ҳарбий қисмларда) ва алоҳида батальонларда «ҳарбий психолог» (офицер) лавозими жорий этилди.\nБундан ташқари, ҳарбий округлар бошқарув аппаратларида «психолог», «етакчи социолог», бригадаларда ва алоҳида батальонларда «ҳарбий қисм командирининг маънавият ва маърифат ишлари бўйича маслаҳатчиси – Маданият маркази бошлиғи» (Қуролли Кучлар хизматчиси) лавозимлари жорий этилиб, уларга қўшимча устама пул тўланиши белгиланди.\n2018-2019 ўқув йилидан бошлаб Қуролли Кучлар Академияси Умумқўшин факультети базасида қўшимча «Қўмондонлик-тактик тарбиявий ва мафкуравий ишлар» мутахассислиги бўйича офицерлар тайёрлаш таълим тизими йўлга қўйилади.\nШунингдек, Мудофаа вазирлиги тизимидаги мавжуд офицерлар уйлари Маънавият ва маърифат марказига айлантирилиб, марказ ҳузурида «Турон» театр студияси ташкил этилади.\nҚуролли Кучлар кўкрак нишони маънавий-маърифий ишлар\nСиёсат Кеча, 23:19\nЖамият 13/12, 16:06


Зариф: Ядровий дастур бўйича якуний битим имзоланмаса, Теҳрон ядровий фаолиятини қайта бошлаши мумкин\n12 май 2021, Тошкент вақти: 03:58\nЭрон ташқи ишлар вазири Муҳаммад Жавод Зариф Лозаннадаги музокараларда, 2015 йилнинг 2 апрели.\nЭрон ташқи ишлар вазири Муҳаммад Жавод Зариф, агар Теҳрон ядровий дастури бўйича Ғарб билан якуний битим имзоланмаса, ўз мамлакати ядровий амалиётларни қайта бошлаши мумкинлигини билдирди.\nЭрон бош дипломатига кўра, агар қарши томон битим шартларига риоя қилмайдиган бўлса, Теҳрон “тегишли қарорлар” қабул қилишга ва аввалгидек ўз ядровий дастурига қайтишга ҳақли.\nЗариф бу мулоҳазани 4 апрель оқшомида Эрон давлат телевидениедаги ток-шоуда берилган саволга жавоб ўлароқ айтди. Шарҳловчилар фикрича, Зарифнинг бу баёноти 2 апрель куни Швейцарияда эришилмиш битимга мутлақо қарши бўлган эронлик консерватив сиёсатчиларни юпатишга қаратилган.\nЭрон ва дунёнинг олти етакчи давлати Швейцарияда ўтказилган музокараларда Теҳрон ядровий дастурини чеклаш юзасидан 30 июнь куни имзоланадиган шартноманинг “асосий параметрлари борасида” муросага келганди. Мазкур шартнома Теҳронга нисбатан иқтисодий санкцияларни бекор қилиш эвазига унинг ядровий дастурини қисқартиришни кўзда тутади.


ОТАНГГА ОВОЗИНГНИ КЎТАРМА, АКС ҲОЛДА.... - Mehrob.uz\nМақолалар access_time27-ноябрь 2019, 16:13\nОрифи биллоҳ шайх Шотибий раҳимаҳуллоҳ айтадилар: "Ўзи…\nСАОДАТ САРИ 30 ҚАДАМ\nМақолалар access_time24-декабр 2018, 15:53\n1. Билгин, агар сен бугунги кунинг ҳудудида яшамасанг, зеҳнинг ўтмаслашиб,…\nУМРАГА ТЕГИШЛИ ҲУКМЛАР\nМақолалар access_time19-январ, 11:25\nУмр давомида энг камида бир марта умра ибодатини адо этиш суннати…\nОТАНГГА ОВОЗИНГНИ КЎТАРМА, АКС ҲОЛДА....\naccess_time4-июнь, 10:30 visibility376\nБилгинки, агар сени отанг танбеҳ бериб уришаётган бўлса, бу отанг сени ёмон кўришини англатмайди.\nБилгинки, отанг сендан бир нарсани жуда қаттиқ талаб қилаётган бўлса, у сенга яхши бўлишини хоҳлаётган бўлади.\nАгар отанг сукут қилиб турган бўлса, сенинг келажагинг ҳақида тафаккур қилаётган бўлади.\nОтанг сенга нисбатан иқтисод қилаётган бўлса, уни қизғанчиқ деб ўйлама. У сенга иқтисод қилган чоғида, ўзининг нафсига ҳамма нарсани ҳаром қилган бўлади.\nОтанг агар «уҳ» тортаётган бўлса, бунинг сабаби фақат сен бўласан, эй фарзанд!\nАгар отанг кулаётган бўлса, уни бахтли қилаётган ҳам сен бўласан.\nАгар отангни қийналаётганини кўрсанг, демак, сен унинг насиҳатларига қулоқ солмаяпсан.\nАгар отанг уйининг эшигини сенга ёпган бўлса, сен сира хафа бўлма. Отанг эшикни ёпиб, ичкарида ҳеч кимга билдирмай йиғлаётган бўлади.\nАгар отангга овозингни баланд қилаётган бўлсанг, сен уни ўлдирибсан. Яъни уни маҳзунлик ва ғамга тўлдириб ташлаш билан қатл қилибсан.\nАгар сен ўзингни адашган ва зое қилинган ҳолда кўрсанг, демак, отанг сенга ғазаб қилибди.\nЭй фарзанд! Агар отангни тўшакка ётган, ҳолсиз, жим, ҳаракатсиз ҳолда кўрсанг, сен энг катта суянган тоғингдан ажралибсан. Шундай бир бўшлиқни пайдо қилибсанки, уни энди ҳеч қандай хотиралар тўлдира олмайди. Бир нарсани англагинки, отанг ўтиши билан барча яхшиликлар ва бу замона ҳам сендан ўтган бўлади.\nОта бизнинг аслимиздир. Фарзанд эса натижа ҳисобланади. Чунки бизда отамизнинг қони оқади. Бир инсоннинг қонини бутунлай алмаштирган тақдирда ҳам у бошқа инсон бўлиб қолмайди. Унда барибир отасининг қони пайдо бўлаверади. Ҳаром қон деган атама бор. Бу терминни тиббиёт соҳасида ҳам кенг қўллашади. Кислородга тўйинмаган қон – ҳаром қон ҳисобланади. Кислородга тўйинмаган қонни юрак қайта ишлай олмайди. У шу ҳолида бутун танага тарқалиб кетади. Бундай қон эса баданни бузади. Маънавий маънода эса ҳаром қон фарзандларни ота-онанинг юзига тек қарайдиган ва гапга унамайдиган қилиб қўяди. У доимо ота-онасига зарар беради. Бу мавзуни нега гапираяммиз? Бу мавзуни кўтаришдан мақсад нима аслида?\nБугунги кунда бир нечта фарзанди бор, фарзандларининг ҳар бири шахсий машинага эга, аммо ота тўрва кўтариб бекатда автобус кутиб туришини қандай тушуниш керак? Ёки отаси билан ер талашиб судлашаётган ўғилни нима деб аташ мумкин? Ота-онаси ўтгандан кейин унинг мол-мулкини талашиб, арзимаган нарсалар учун юзкўрмас бўлиб кетаётган ака-ука, опа-сингилларнинг ишини қандай қабул қилиш керак?\nОта-она биз учун бу дунёда ҳам. охиратда ҳам жавоб беради. Аслида ҳамма ўзининг қилган гуноҳига жавоб беради. Аммо ота-оналаримиз азбаройи бизга яқинликлари учун бизнинг қилаётган ва қилган гуноҳларимизга жавобгар бўладилар. Ота-она ва фарзанд ўртасида ришта бўлгани учун. Фарзандлар ҳеч қачон ота-онасини муҳокама қилиши мумкин эмас. Фарзанд ота-онасига нисабатан доим холис бўлиши керак. Ота-она ҳам фарзанд тарбиясида ўз ўрнига эга бўлиши керак. Оила бузлиб ажрим ҳолатлари кузатилганда ҳам ота фарзанднинг тарбиясида қоим бўлмоқлиги лозим. Фарзандни отадан ажратишга ҳеч кимнинг ҳаққи йўқ. Ота масофадан бўлсада, фарзанд тарбиясига қаттиқ эътибор бериши керак. Аввало, эса ўзини ёмон иллатлардан покламоғИ даркор. Ота-она жаннат калитидир. Уларнинг фарзанд ҳаққига қилган дуоси фарзанднинг бахт ва камолга етиштирувчидир. Ҳаёт чоғида бу икки буюк зотнинг хизматида бўлиш, дуоларини олиш, розиликларига етишиш ҳар бир инсонга насиб айласин. Ҳаётдан ўтган чоғларида эса ўзимизнинг хайрли ишларимиз билан, ҳалол яшаш тарзимиз билан уларнинг ҳақларига дуолар қилиб, Аллоҳ таоло ўз раҳматига олишини сўрайлик.\nШайх Саййид Раҳматуллоҳ ТEРМИЗИЙ,\nОТА ҲАҚИДАГИ ҲАҚИҚИЙ ТУШУНЧАЛАР\nСИНОВЛАРГА САБР ҚИЛ


Шоҳжаҳон Эргашев: Мен 15 раундга тайёргарлик кўраман, аммо нокаут энг яхши йўл\n10 январь, 2018, 13:17 3434\nКўпчилик сабрсизлик билан кутаётган жангга ҳам оз қолди. Енгилмас боксчилар Шоҳжаҳон Эргашев (11-0, КО 11) ва америкалик Сони Фредриксон (18-0-0, КО12) ўртасидаги жанг 12 январ куни Нью-Йоркдаги “Turning Stone Casino Resort” аренасида ташкил этилади.\nҲамюртимиз бўлажак жангдан олдин Boxing Talk нашрига қисқача интервью бериб ўтди.\n“Мен бу имкониятдан жуда мамнунман ва промоутерим ҳамда Showtime’га бу бу имконият учун миннатдорлик билдираман!\n– Фредриксонни жангчи сифатида қандай баҳолайсиз?\n– У жуда яхши жангчи. Айнан мен урушишни истаган спортчилардан.\n– Сиз умуман Фредриксонни ўргандингизми?\n– Мен бир нечта жангларни кўрдим, аммо мураббийим менга жанг режаси билан ёрдам берди ва бу жангга яхши тайёргарлик кўриш учун ажойиб спарринг жанглари ташкил қилдик.\n– Қандай камчиликларни топдингиз ва 12 январ куни нималар қила оласиз?\n– Барчасини бир неча кундан сўнг кўрасизлар.\n– Сизнинг бу жангдаги энг катта устунлигингиз нима деб ўйлайсиз?\n– Менинг тажрибаларим, мақсад, кучим ва ғалабага бўлган ишонч!\n– Сиз рингга чиққанигизга ҳам 23 ой бўлди. Аммо икки раунддан кўп турмагансиз. Бу борада қўрқув борми? Умуман бунга бошқачароқ ҳам ёндоша оласизми?\n– Мен АҚШдаги лагерга қайтдим. Мен бу жанг учун жуда кўп шуғулландим ва тайёргарлигимга ишонаман. Бу лагерда кўплаб сифатли спарринг жангларини ўтказдик. Ўйламанки, бўлажак тўқнашувда албатта фойда беради.\n– Бу жангда масофа сақлайсизми?\n– Мен 15 раундга тайёргарлик кўрганман, аммо нокаут жангни тугатиш учун энг яхши йўл.\n– Фредриксон устидан ғалаба сизга нималарни англатади?\n– Мен жаҳон чемпиони бўлишни истайман ва чемпионлик титули учун курашаман. Бу менга мақсадимга етишишимга ёрдам беради, деб ўйлайман.\n– Жангдан олдин яна нимадир дея оласизми?\n– Жамоам ва Showtime’га миннатдорлик билдираман. Мен 12 январни сабрсизлик билан кутяпман.


Ҳайдовчилар милиция ходимини калтаклагани ижтимоий тармоқда тарқалди\nКейинги бир ой ичида Озодлик милиция ходимларининг ҳақ-ҳуқуқлари камситилаëтганига оид бир неча мақола эълон қилди.\nҚарши-Ғузор трассасидаги йўл ҳаракати хавфсизлиги бошқармаси ходимини оддий ҳайдовчилар тахқирлагани акс этган видео ижтимоий тармоқларда кенг тарқалди.\nКуни кеча ички ишлар тизимининг оддий ходимлари Озодликка икки ойдан бери ойликсиз ишлаëтганлари хусусида шикоят қилди.\nБугун эса милиция ходимлари пахта теримига сафарабар қилингани ҳақидаги ҳабар келди.\nМаслак вазифаси одамлар ҳақ-ҳуқуқларини ҳимоя қилиш бўлган милиционерларнинг ўзи ҳимояга муҳтож бўлиб қолдими?\nБу савол жавобини Озодликнинг Қурултой эшиттиришида муҳокама қилдик.\nҚурултой фарғоналик милиционернинг Озодликка ëзган мактуби билан бошланди.\n“Салом Озодлик. Бугун развод ҳам вазир келиши туфайли тонг саҳар 5 да бўлиб ўтди. Сабаби¸ ўзимизнинг вазиримиз майда-чуйда ходимларни кўрмаслиги керак экан. Вазир ўз милициясидан қўрқсая¸ ëки милиция ходимларининг уст-бошлари хароблигини кўриб дарғазаб бўлармикан? Ëки икки ойдан бери ҳувиллаб ëтган пластик картасига ойлик маоши тушмаганини билиб қолса “хурсанд” бўлиб кетишидан қўрққан порахўр бошлиқларимиз ташвишдамикинлар? На бир ойлик маошимиз вақтида олинади ва на ишда тартиб-қоида бор. Бугун Қўриқлаш хизмати ходимлари тонг саҳар 4 да йиғиб олинди¸ тезроқ разводни ўтказиб¸ тезроқ постларга юборишди. Уларга вазир машинасига умуман қарамаслик шарти қўйилди. Ана сизга тартиб¸ ўз ички ишлар вазиримиз милицияни кўргани кўзи бўлмаса¸ офарин!”, деб ëзди Озодликка фарғоналик милиция зобитларидан бири.\nОзодликнинг Қурултой эшитиишда қатнашган ҳуқуқ фаоли Суръат Икромовнинг таъкидича¸ Ўзбекистонда милиция тўғрисида қонуннинг йўқлиги милиция ҳодимларининг ўзларини ҳам ҳуқуқий жиҳатдан боши берк кўчага тиқиб қўйган:\n- Вазиятни ўзгартириш учун ўтган ойда Тошкент шаҳар Ички ишлар бош бошқармаси Йўл ҳаракати хавфсизлиги бўлими бошлиғи Собир Ирисбеков эгаллаб турган лавозимидан бўшатилди. Тошкент шаҳар Чилонзор ва Олмазор туманлари Ички ишлар бўлими бошлиқларининг биринчи муовинлари ҳам лавозимларидан айрилди. ГАИ тизимида ўзгаришлар бўляпти, янги раҳбарлар келяпти. Йўлларда порахўрликни камайтириш учун камералар кўпайтириляпти. Лекин, бу билан порахўрлик камаяётгани йўқ. У раҳбарни олиб ўрнига бошқасини қўйиш билан буни йўқотиб бўлмайди. Туб ислоҳот зарур. Милиция тўғрисида қонунлар қабул қилиниб, бу тизимни тубдан ўзгартириш керак, - дейди Сурат Икромов.\nЙил бошида Ўзбекистон Ички ишлар вазирлигига 2006 йилдан бери раҳбарлик қилиб келган Баҳодир Матлубов ўз саломатлиги важи билан лавозимидан бўшатилган ва ўрнига унинг биринчи ўринбосари Адҳамжон Аҳмадбоевни тайинлаган эди.


“Газпром” Украинанинг “Сохрановка” орқали газ транзитини тўхтатиш қарорига баҳо берди\n“Украина газ-транспорт тизими оператори” 11 майдан Луганс яқинидаги "Сохрановка" орқали газ транзитини тўхтатиши ҳақида хабар берган эди.\n“Газпром” “Украина газ-транспорт тизими оператори” ва “Нафтогаз”дан “Сохрановка” газ тақсимовчи станцияси орқали газ етказиб беришни тўхтатиш тўғрисидаги билдиришномасини олди, лекин ишни аввалги режимда давом эттириш учун тўсиқларни кўрмаяпти. Бу ҳақда Россия компанияси расмий вакили Сергей Куприянов маълум қилди.\nАввалроқ “Украина газ-транспорт тизими оператори” 11 майдан Луганс яқинидаги "Сохрановка" орқали газ транзитини тўхтатиши ҳақида хабар берганди. Компания буни форс-мажор ҳолатлари билан тушунтирган, айнан газ тақсимовчи станцияси жойлашган ҳудудда назорати йўқ.\nШунингдек, бу қувватларни Киевга назорати остидаги жойлашган “Суджа” туташув нуқтасига ўтказишни таклиф қилган.\n“Украина Нафтогази” ўз навбатида Россия томонидан “Сохрановка" орқали газ етказиш давом эттирилган тақдирда Украина газ тақсимовчи станциялариларидан чиқиш нуқталарида ҳажмлар камайишини билдирди.\n“Шу муносабат билан “Газпром” маълум қиладики, бирор бир форс-мажор ҳолатлари тасдиғини олмади, ишни аввалги режимда давом эттириш учун ҳеч қандай тўсиқларни кўрмаяпти”, - дейилган хабарда.\n“Газпром” хабарида таъкидланишича, Россия томони европалик истеъмолчилар олдидаги ўз мажбуриятларини тўлиқ бажармоқда, газни транзит учун шартнома ва оператор битимларига мувофиқ етказиб бермоқда, транзит хизматлари эса тўлиқ тўланган.\nКиритилди: 01:44 11.05.2022. Ўқилди: 2942 марта. Фикрлар сони: 1 та.\n22:22 Имом ал-Бухорий ва Исо ат-Термизийнинг қўлёзмалари электрон шаклда Ўзбекистонга олиб келинди


Комбиспазм | medu.uz - Дорилар ҳақида маълумотлар ўзбек тилида\nHome Йўриқномалар Комбиспазм\nПрепаратнинг савдо номи: Комбиспазм\nТаъсир этувчи моддалар (ХПН): парацетамол, дицикловерин\nфаол моддалар: парацетамол – 500 мг, дицикловерин гидрохлориди – 20 мг\nёрдамчи моддалар: маккажўхори крахмали, метилгидроксибензоат, пропил гидроксибензоат, повидон, магний стеарати, тозаланган тальк, сувсиз коллоид кремний, натрий крахмал гликоляти, тозаланган сув.\nТаърифи: думалоқ бир текис, оқ рангли, бир томони рискали қобиқ билан қопланмаган таблеткалар.\nКомбиспазм – мажмуавий препаратдир. Препаратнинг таъсири унинг таркибига кирувчи компонентларнинг фармакологик хусусиятлари билан белгиланади.\nПарацетамол оғриқни қолдирувчи ва иситмани туширувчи таъсир кўрсатади. Оғриқни қолдирувчи таъсир механизми, асосан гипоталамусдаги терморегуляция марказида простагландинлар синтезини ингибиция қилиш билан боғлиқ. Парацетамолнинг иситмани туширувчи таъсири, терморегуляциянинг гипоталамик марказларига тўғридан-тўғри таъсири билан боғлиқ, бунинг натижасида қон томирларни кенгайиши ва кучли терлаш туфайли, танадан иссиқликни ажралиб чиқиши кучаяди.\nДицикловерин гидрохлориди холинолитик, миотроп, спазмолитик таъсир кўрсатади. Меъда-ичак йўллари силлиқ мушакларининг спазмини бартараф қилади ва у билан боғлиқ бўлган оғриқ синдромини камайтиради.\nПарацетамол ичга қабул қилинганида яхши ва тез сўрилади. Плазмадаги чўққи концентрациясига 30-90 минутдан кейин эришилади. Организмнинг деярли барча тўқималарига киради, йўлдош орқали осон ўтади ва кўкрак сути билан ажралиб чиқади. Жигарда метаболизмга учрайди, метаболитлари фармакологик жиҳатдан фаол эмас, аммо тўпланганида жигар некрозига олиб келиши мумкин. Асосан метаболитлари кўринишида буйраклар орқали чиқарилади. Ярим чиқарилиш даври 1,5 соатдан 3 соатгача бўлган оралиқда ўзгариб туради. Жигар фаолияти бузилганида препаратнинг организмдан чиқарилиши секинлашади, бу эса организмда метаболитларини тўпланишига ёрдам беради.\nДицикловерин гидрохлориди ичга қабул қилинганда меъда-ичак йўлларида тез сўрилади. Жигарда метаболизмга учрайди, асосан буйраклар орқали чиқарилади.\nкучсиз ёки ўртача ифодаланган оғриқ синдром: бош ва тиш оғриғи, томоқ оғриғи, подаградаги оғриқ, ЎРВИ даги оғриқлар, невралгия, радикулит, люмбаго, дисменорея (ҳайз кўриш циклини бузилиши);\nшамоллаш ва бошқа инфекцион-яллиғланиш касалликларида тана ҳароратини ошиши;\nсанчиқларда (ичак, жигар, буйрак) қўлланади.\nТаблеткаларни чайнамасдан, бутунлигига, етарли миқдордаги суюқлик билан ичга қабул қилиш керак. Препаратни овқатдан олдин қабул қилиш маъқулроқ. Меъданинг сезувчанлиги юқори бўлганида препарат овқатдан кейин қабул қилиш лозим.\nКатталарга 1 таблеткадан суткада 2-3 марта буюрилади. Максимал бир марталик доза 2 таблеткани ташкил этади. Максимал суткалик доза 2 таблеткадан суткада 3 марта буюрилади.\n12 ёшдан ошган тана вазни 30 кг дан ортиқ бўлган болаларга ½ таблеткадан суткада 3 марта буюрилади. Навбатдаги ҳар бир қабул қилишлар оралиғидаги вақт – камида 4 соатни ташкил этиши керак.\nМеъда-ичак йўллари томонидан: кўнгил айниши, қусиш, анорексия, дискомфорт ҳисси (эпигастрий соҳасида оғриқлар ва спазмлар), метеоризм, иштаҳани пасайиши. Кам ҳолларда: меъда-ичак йўлларини, қон кетиши, перфорация билан асоратланган эрозив-ярали шикастланишлари, афтоз стоматит, эзофагит. Айрим ҳолларда носпецифик ярали колит, Крон касаллиги.\nМарказий нерв тизими томонидан: бош оғриғи, бош айланиши, кучли толиқиш. Кам ҳолларда: ҳис қилишни ёки кўришни бузилиши (кўришни ноаниқлиги, диплопия), қулоқларни шанғиллаши, таъсирчанлик, тиришишлар, уйқуни бузилиши, депрессия, хавотирлик ҳисси, руҳий бузилишлар;\nДерматологик реакциялар: тери тошмаси, эшакеми, буллез тошмалар, экзема, эритродермия, сочларни тўкилиши, фотосенсибилизация бўлиши мумкин;\nЖигар фаолияти томонидан: жигар фаолиятини бузилиши, шу жумладан гепатит (сариқлик билан ёки сариқликсиз кечувчи гепатит);\nҚон яратиш тизими томонидан: айрим ҳолларда – тромбоцитопения, лейкопения, агранулоцитоз, гемолитик анемия, апластик анемия;\nЮрак-қон томир тизими томонидан: тахикардия, кўкрак қафаси соҳасида оғриқлар, артериал гипертензияни якка ҳолларда ривожланиши кузатилган, юрак етишмовчилиги аниқланган;\nАллергик ва иммунопатологик реакциялар: кам ҳолларда – бронхиал астма хуружлари, тизимли анафилактик (анафилактоид) реакциялар бўлиши мумкин.\nанамнезида аспирин ёки бошқа ностероид яллиғланишга қарши воситаларига нисбатан ангионевротик шиш ва бронхоспастик реакциялар («аспирин астмаси»), бронхиал астма хуружлари;\nмеъда-ичак йўлларини зўрайиш босқичидаги эрозив-ярали шикастланишлари (шу жумладан пептик яра, Крон касаллиги, носпецифик ярали колит);\nқон яратиш фаолиятини бузилиши;\nкўрув нервини касалликлари, нафас йўлларини сурункали обструктив касалликлари, бурун полиплари, пичан иситмаси;\nбуйраклар ва жигар фаолиятини яққол бузилишлари, ранг ажратишни бузилиши, глюкозо-6-фосфатдегидрогеназа туғма танқислигида қўллаш мумкин эмас.\nКалий тежовчи диуретиклар билан бир вақтда қўлланганида, қонда калийнинг миқдори ошиши мумкин. Билвосита антикоагулянтлар билан бир вақтда буюрилганида қон кетиши ривожланиши мумкин. Препарат литий, дигоксин ва циклоспориннинг қондаги концентрациясини ошириши мумкин, шунинг учун улар билан бирга қўлланганида, охиргиларнинг дозасини тўғрилаш керак. Метотрексат билан даволашни бошлашдан 24 соат олдин ёки даволаш тўхтатилганидан кейин препарат буюрилганида эҳтиёткорликка риоя қилиш керак, чунки бунда унинг заҳарли таъсирини ривожланиш хавфи ошади.\nЖигарнинг микросомал ферментларини индукция қилувчи дори воситалар (барбитуратлар ва айрим тутқаноққа қарши воситалар, шу жумладан, фенобарбитал, фенитоин, карбамазепин, бензонал), спирт сақловчи дори воситалари, рифампицин билан бирга қабул қилинганида препаратнинг гепатотоксик таъсири кучаяди. Фенотиазинлар билан бирга қўлланганида ҳаддан зиёд кучли гипотермия, азидотимидин билан – нейтропения ривожланиши мумкин. Препарат хлорамфениколнинг заҳарлилигини оширади, билвосита антикоагулянтлар, дифенин, перорал гипогликемик препаратларнинг таъсирини кучайтириши мумкин, «ҳалқали» ва тиазид диуретикларнинг диуретик ва натрийуретик таъсирини сусайтиради. Бошқа ностероид яллиғланишга қарши препаратлар, шунингдек глюкокортикоидлар билан бирга қўлланганида ножўя таъсирлари тезлашади ва кучаяди.\nАнамнезида меъда-ичак йўлларининг эрозив-ярали шикастланишлари бўлган беморларга, шунингдек жигар, буйраклар, қон ҳосил қилиш аъзолари фаолиятини яққол бузилишлари бўлган пациентларга буюришда эҳтиёткорликка риоя қилиш лозим. Препарат юқори дозаларда қўлланганида тромбоцитлар агрегациясини сусайтириши мумкин, шунинг учун гемостазининг бузилиши бўлган пациентларни синчиклаб кузатиш керак.\nПрепаратни кексаларда, сурункали юрак етишмовчилиги, артериал гипертонияси, порфирияси бўлган беморларга, шунингдек бевосита жиддий жарроҳлик аралашувларидан кейин эҳтиёткорлик билан қўллаш лозим.\nПрепарат билан даволаниш даврида жигар, буйраклар фаолиятини ва периферик қон манзарасини назорат қилиш керак. Препаратни қўллаш вақтида препаратнинг гепатотоксик таъсирини кучайиши мумкинлиги туфайли, алкоголни истеъмол қилиш мумкин эмас.\nБеморлар препаратни қабул қилиш вақтида диққатни юқори жамлаш ва тезкор руҳий ва ҳаракат реакцияларини талаб қилувчи ишларни бажаришдан (масалан, автомобилни ҳайдаш) сақланишлари керак.\nСимптомлари: аллергик реакциялар, бош оғриғи, психомотор қўзғалишлар, бош айланиши бўлиши мумкин.\nТаблеткалар блистерларда. 10 блистердан қўллаш бўйича йўриқномаси билан картон қутида.\nКомезо – 2021.03.2021Кейингиси


Божхоначилар 78,5 млн сўмлик йирик миқдордаги пиротехника воситаларини аниқлашди - UzNews.uz\nБожхоначилар 78,5 млн сўмлик йирик миқдордаги пиротехника воситаларини аниқлашди\nАвтомобиль юкхонасида 67 290 дона пиротехника воситалари борлиги аниқланди.\nДавлат божхона қўмитаси Контрабанда ва божхона қонунчилиги бузилишига қарши курашиш бошқармаси ходимлари томонидан ўтказилган тезкор тадбирда, фуқаро А.А. бошқарувидаги автомашина кузатувга олинган. Бу ҳақда ДБҚнинг матбуот хизмати хабар бермоқда.\nНатижада автомобиль тўхтатилиб, белгиланган тартибда назоратдан ўтказилган.\nТекширув давомида автомашина юкхонасида умумий қиймати 78,5 миллион сўмни ташкил қилувчи 67 290 дона пиротехника воситалари борлиги аниқланди.\nМазкур ҳолат юзасидан божхона органлари томонидан суриштирув ҳаракатлари олиб борилмоқда


Россиядаги Яҳудийлар мухтор вилоятида 5 ўзбек нобуд бўлди\n10 апрел 2021, Тошкент вақти: 18:54\nРоссиянинг Узоқ Шарқидаги “Амур” трассасида юз берган автоҳалокатда Ўзбекистоннинг 5 нафар, Россиянинг 2 нафар фуқароси нобуд бўлди. Полициянинг аниқлашича, машиналардан бири катта тезликда йўлнинг қарама-қарши қатнов қисмига чиқиб кетгани боис ҳалокат юз берган.\nРоссиянинг Яҳудийлар мухтор вилоятидан ўтувчи “Чита-Хабаровск” йўлининг 2 минг 133 километрида 11 август куни содир бўлган автомобил ҳалокатида нобуд бўлган етти кишидан беш нафари Ўзбекистон фуқароси экани аниқланди.\nОзодликнинг Яҳудийлар мухтор вилоят Йўл ҳаракати хавфсизлиги бошқармасига қилган мурожаатига жавобан ағдарилган Isuzu Gemini автомобилида нобуд бўлган беш ўзбекистонликдан биттасининг шахси ҳозиргача аниқланмаганини билдиришди.\n- Ҳодиса кеча соат 9 ларда содир бўлди. Автомобиллар юзма-юз тўқнашиб кетган. Ўлганлардан беш нафари Ўзбекистон фуқароси - ҳайдовчи – Қурбонов Зафаржон Муйдиналиевич, 07.10.1985 йилда туғилган; йўловчи – Анваржонов Бахромжон Йўлдошжон ўғли, 11.02.1991 йилда туғилган; йўловчи – Қўчқоров Низом Йўлдошевич, 07.02.1986 й.т.; йўловчи – Бестеров Сергей Николаевич, 13.10.75 й.т. Яна бир ўзбекистонлик экани тахмин қилинаётган йўловчининг шахси аниқланмади – ҳужжатлари йўқ экан. Тўқнашиб кетган иккинчи автомобил – “Тойота Марк-2” русумли автомашинада 50 ёшли хабаровсклик эркак киши ва унинг 24 ёшли қизи бўлган. Улар ҳам ҳалокат жойида жон берган, - деди ҳодиса тафсилотларини гапириб берган Яҳудийлар мухтор вилоят Йўл ҳаракати хавфсизлиги бошқармаси мутасаддиси Шапошников.\nОлинган маълумотларга кўра, йўл-транспорт ҳодисаси вилоятнинг Смидович тумани Камишовка қўрғони ёнидан Биробиджонга ўтувчи трассада содир бўлган.\nПолиция автоҳалокатга хабаровскликларнинг йўл бурилишида катта тезликда қарама-қарши йўналишга чиқиб кетгани сабаб бўлганини тахмин қилмоқда.\n- Ҳозирги маълумотларга кўра, ўзбеклар бошқараётган машина бу ҳодисада айбдор эмас. Иккинчи автомобил сурилиб чиққанми ёки катта тезликда олиб чиқилганми – юзма-юз келиб ўзбекистонликлар машинасига урилган. Иккала машинада кетаётганлардан бирортаси тирик қолмаган, гувоҳлар йўқ, - дея маълумот берди навбатчи офицер.\nПолиция тергов давом этаётгани, автоҳалокат жойида мутахассислар ишлаётганини маълум қилди.


3 август 2021, 10:23\nКеча кун давомида Ўзбекистонда 899 кишида коронавирус инфекция қайд этилди. 7 нафар COVID-19 бемори вафот этди. Шунингдек, душанба куни 516 кишида пневмония қайд этилди, 3 нафар пневмония бемори вафот этди.\n2 август 2021, 10:28\n1 август куни Ўзбекистонда 863 кишида коронавирус аниқланди\nКеча кун давомида Ўзбекистонда 863 кишида коронавирус инфекция қайд этилди. 6 нафар COVID-19 бемори вафот этди. Шунингдек, якшанба куни 498 кишида пневмония қайд этилди, 3 нафар пневмония бемори вафот этди.\n1 август 2021, 11:11\nКеча кун давомида Ўзбекистонда 889 кишида коронавирус инфекция қайд этилди. 6 нафар COVID-19 бемори вафот этди. Шунингдек, шанба куни 512 кишида пневмония қайд этилди, 3 нафар пневмония бемори вафот этди.\n30 июль куни Ўзбекистонда пандемия бошидан бери энг кўп кунлик коронавирус ҳолатлари аниқланди: 924 нафар кишида ушбу инфекция қайд этилган. 8 нафар COVID-19 бемори вафот этди. Шунингдек, жума куни 559 кишида пневмония қайд этилди, 4 нафар пневмония бемори вафот этди.\n30 июл 2021, 13:13\nТИВ пандемия даврида хорижликларнинг Ўзбекистонга кириши бўйича тартибларни эълон қилди. Унга кўра, эндиликда автомобиль орқали келаётганлар мамлакат ҳудудидига фақат ПЗРнинг манфий кўрсаткичига эга бўлсагина киритилади. Шунингдек, мамлакатга кириш вақтида туристда коронавирус инфекциясининг аломатлари бўлиб, ПЗР мусбат бўлса, ўни ўз давлатига қайтариш ишлари йўловчиларни ташиш тартибига мувофиқ амалга оширилади.\n30 июл 2021, 12:13\nИсроилда 60 ёшдан ошганларни COVID-19`га қарши Pfizer вакцинасининг учинчи дозаси билан эмлаш ишлари бошланди. Бунинг учун фуқаролар камида беш ой олдин икки дозали курсни тамомлаган бўлиши керак. Ҳозирча Исроил ревакцинацияни бошлаган биринчи мамлакат ҳисобланади.\nНавбатдаги антирекорд: коронавирус бўйича кунлик ҳолатлар 900 га яқинлашди\nКеча Ўзбекистонда 897 нафар кишида коронавирус инфекцияси қайд этилди. 546 нафар кишида пневмония аниқланиб, 7 нафар бемор вафот этди.\n1 ноябрга қадар аҳолининг 70 фоизини эмлаш режалаштирилмоқда\n1 ноябргача Ўзбекистон аҳолисининг 70 фоизини коронавирусга қарши эмлаш режалаштирилмоқда. Ҳозирга қадар республика бўйлаб 5,4% аҳоли инфекцияга қарши тўлиқ эмланган. Энг юқори кўрсаткичлар Наманган, Андижон, Жиззах ва Фарғона вилоятларида қайд этилган.


Бу ўринда бир савол пайдо бўлади, Исмоил алайҳиссаломнинг оналари Ҳожар чўри бўлганми ёки маликами? Ҳақиқат шуки, Ҳожар онамиз Миср подшоҳининг қизи бўлганлар. Подшоҳ Сора онамизга ёмон ниятда қўл чўзган эди, бирдан ҳушидан кетиб йиқилди ва бу ҳол уч бор такрорланди. Шундан сўнг подшоҳ Сора онамизни нақадар тақводор ва соҳиби каромат аёл эканига амин бўлди ҳамда Сора онамизни ҳайбати подшоҳ қалбини эгаллади. Шунинг учун подшоҳ ўз қизи Ҳожарни Сора онамиз хизматига бериб, хизматкорларига: “Уни қаердан олган бўлсаларинг ўша жойга қайтаринглар”, деди.\nИброҳим алайҳиссалом Сора онамиз ва унинг хизматкори Ҳожарни олиб Қуддусга қайтди. Шу тарзда маълум бир вақт ўтди. Шу вақт оралигида Сора онамиз фарзанд кўрмай, ўзларини бепушт деб ўйладилар. Бу вақтда Ҳожар онамиз ҳам балоғат ёшига етиб қолган эдилар. Шунда Сора онамиз ўзларининг хизматкорлари малика Ҳожарни никоҳ учун эрлари Иброҳим алайҳиссаломга тақдим қилдилар. Иброҳим алайҳиссалом малика Ҳожар онамизга уйландилар ва у иккалаларидан Набий соллаллоҳу алайҳи васалламнинг боболари Исмоил алайҳиссалом дунёга келдилар.\n“У (Сора онамиз): “Эй, Аллоҳим! Агар у ўлса, у (аёл) ўлдирди дейишади” деб дуо қилди. Шунда иккинчи ёки учинчисида уни қўйиб юборилди ва у:\n“Менга шайтонни юборибсизлар. Уни Иброҳимга қайтариб, унга Ҳожарни беринглар” деди. У (Сора онамиз) Иброҳим алайҳиссаломга қайтиб:\n“У (Сора онамиз): “Аллоҳ кофир ёки фожирнинг макрини гарданига қайтариб Ҳожарни хизматга берди” дедилар (Бухорий ривояти).\nҲадисда валийда сўзи келганлиги учун баъзилар Ҳожар розияллоҳу анҳо чўри бўлган деб тушинадилар. Бу тўғри эмас. Чунки валийда дегани янги туғилган қизча деганидир. Унинг саҳиҳ мафҳуми, ёш қизни хизматга берди деганидир. У қизалоқ катта бўлиб, балоғатга етгач, Сора онамиз ўзларини бепушт деб билиб, уни Иброҳим алайҳиссалом никоҳига тақдим қилдилар ва Иброҳим алайҳиссалом уни ўзларига никоҳ қилиб олдилар.\nВа яна баъзилар иккинчи ҳадисда ишлатилган “ахдама” сўзидан Ҳожар розияллоҳу анҳони чўри бўлган деб тушунишади. Ўзларига далил қилиб, хизматчи ким бўлиши мумкин, албатта, чўри-да дейдилар. Дарҳақиқат, Имом Бухорий ушбу ҳадисга биноан ихтилофга бир мавзу ясаганлар. Аслида эса, у кишилар тушунган каби эмас, балки ҳадисда ишлатилган “ахдама” сўзи Ҳожар онамизни Сора онамизга мулк қилиб эмас, хизматини қилиш учун берди, деган маънони англатади.\nКиритилди: 07:55 13.08.2019. Ўқилди: 1225 марта. Фикрлар сони: 0 та.\nРеспект! Президент шахсан масжидга келди ва мусулмонларга раҳмат айтди\nКанадада ҳалок бўлган 7 ўзбекистонликнинг 6 нафари АҚШ...


Карантин касалхоналари Ўзбекистонга қанчага тушди - Anhor\nAnhor Все посты Карантин касалхоналари Ўзбекистонга қанчага тушди\nКарантин касалхоналари Ўзбекистонга қанчага тушди\nМарт ойи якунида Ўзбекистонда учта карантин касалхонаси қурилиши ҳақида эълон қилинди: иккитаси Тошкент вилоятида ва биттаси Тошкентда. Яқинда Молия вазирлиги карантин касалхоналарини қуриш ишларига 487 млрд сўм сарфлангани ҳақидаги маълумотни чоп этди. Куни кеча эса Президент матбуот хизмати Зангиота туманидаги касалхонанинг лойиҳа қиймати 504 млрд сўмни ташкил қилганини маълум қилди. Давлат харидлари порталидаги маълумотларга қарайдиган бўлсак, режалаштирилган учта карантин касалхонаси Ўзбекистонга 613,2 млрд сўмга тушган. Бундай тарқоқ маълумотлар муайян чалкашликни келтириб чиқармоқда.\nТошкент вилоятининг Зангиота тумани\nДавлат харидлари сайтида чоп этилган ҳужжатларга кўра, 26 март санасига “1000 ўринли” объектнинг дастлабки қиймати 106,48 млрд сўмни ташкил қилган. Икки ҳафта ўтмасдан, 7 апрель куни объект буюртмачиси сифатида чиқаётган Тошкент ҳокимлиги пудратчи «Ўзтемирйўлқурилишмонтаж» УК билан қўшимча келишувни имзолайди ва объектнинг дастлабки қиймати нархи бирданига икки бараварга – 245,87 млрд сўмга ошиб кетади.\nШартномага кўра, объект шу йилнинг 1 октябрида фойдаланишга топширилиши керак эди, бунда пудратчи ишларни муддатидан олдин якунлаш ҳуқуқига ҳам эга бўлган.\nЯна бир пудратчи сифатида Enter Engineering компанияси чиқди, бироқ бу компания билан ким пудрат шартномасини имзолагани ҳақидаги маълумотларни топа олмадик. Шу боис ушбу пудратчилар орасида иш ҳажмлари қандай тақсимланиши номаълум.\nШунингдек карантин касалхонаси Вазирлар Маҳкамасининг 25 мартдаги 181-сонли қарорига мувофиқ қурилаётгани, бироқ бу ҳужжат очиқ матбуотда ҳозирча эълон қилинмагани ҳам эътиборни тортади.\nБунда xarid.uz сайтига жойлаштирилган бошқа бир ҳужжатда пудрат шартномаси тузилган пайтда қурилишнинг умумий қиймати (шу жумладан пудратчининг харажатлари) 250,1 млрд сўмни ташкил қилгани қайд этилади. Ҳужжатда саналар қўйилмаган, аммо бир нечта масъул шахснинг имзоси бор.\nЗангиота туманидаги карантин зонаси 10 000 ўринга мўлжалланганди. Ҳужжатда “10000 ўринли” тиббий муассасасанинг умумий қиймати (пудрат шартномасини тузиш пайтига) 500,29 млрд сўмни ташкил қилиши қайд этилади. Бу ерда ўз-ўзидан саволлар туғилади – агар 1000 ўрин учун 245,87 млрд сўм бўлса, унда 10 000 ўринга (ўн баравар кўп) бор-йўғи 500,29 млрд сўм сарфланадими? Ёки бу ерда биринчи шартномага кейинги қурилиш учун замин яратишга пуллар қўйилган. Шаффоф эмаслик ҳар доим саволларни келтириб чиқаради.\nБунда ҳужжатларда қиймт лойиҳа-смета ҳужжатлари ишлаб чиқилиб, у бўйича экспериза ва тердер савдолари ўтказилганидан кейин белгиланиши қайд этилади.\nЎзбекистон Президентининг матбуот хизмати эса мутлақо бошқа суммани эълон қилди. Унга кўра лойиҳанинг умумий лойиҳа қиймати 504 млрд сўмни ташкил қилади. Бунда сўз касалхона 2000 ўринга мўлжаллангани, зарур бўлганида эса 4000 ўрингача ўзгартирилиши мумкинлиги айтилади. Касалхонани Ўзбекистон Президенти кўзда кечирди.\nТошкент вилоятининг Юқоричирчиқ туманидаги 20 минг ўринлик мажмуа\nОбъектнинг шартномада кўрсатилган дастлабки қиймати 194,2 млрд сўмни ташкил қилади. Бошқа ҳужжатда пудрат шартномаси тузилиш пайтига қурилишнинг умумий қиймати 199,3 млрд сўм экани қайд этилган. Бу ерда яна нархлардаги ўзгаришларни ошиш томонга кўряпмиз – 5 млрд сўмга кўп – иштаҳа ёмонмас. Ушбу қурилишда устав жамғармаси бор-йўғи 15 млн сўмни ташкил қилувчи Obod Shahar Qurish компанияси бош пудратчи сифатида чиқмоқда – бу сумма кичик қурилиш механизмларининг қийматидан ҳам паст бўлиб, унча қиммат бўлмаган офис мебелеининг қийматини ташкил қилади, холос.\nАгар Зангиота карантин касалхонаси билан таққослайдиган бўлсак, унда 20 000 ўрин 10 000 ўринга қараганда икки ярим баравар арзонга тушмоқда. Ўқувчиларимизга кимдир объектларни барпо этиш қиймати билан боғлиқ бу ребусларини тушунтиришига умид қиламиз.\nПудрат шартномасига кўра, мажмуа бўйича ишлар 2020 йил 1 сентябргача якунланиши керак, олдинги ҳолатдаги каби пудратчи бу ерда ҳам ишларни муддатидан олдин бажаришга ҳақли.\nТошкентнинг Чилонзор туманидаги карантин касалхонаси\nЧилонзор туманидаги касалхонанинг бош пудратчиси – ЎзР Президенти аппаратининг ишлар бўйича бошқармаси қурилиш бирлашмаси. Давлат харидлари сайтида пудрат шартномаси мавжуд эмас, аммо шунга қарамасдан бошқа ҳужжатлардан шу келиб чиқадики, шартномага қўшимча келишув имзоланган. Унга кўра, объект қиймати 9,8 млрд сўмга етган. 2020 йилга мўлжалланган қурилишларнинг манзилли рўйхатида пудрат шартномаси тузилган пайтга қурилишнинг умумий қиймати 13,2 млрд сўмни ташкил қилгани қайд этилади. 26 май куни таҳририят Тошкент шаҳар ҳокимлигига ушбу касалхона нечта ўринга мўлжаллангани ҳақида сўров юборганди, аммо ҳозирча жавоб олгани йўқ.\nМолия вазирлигига сўров\n25 май куни таҳририят учта объектнинг қиймати ҳақида изоҳ беришни сўраб Молия вазирлигига ҳам мурожаат қилди. Маблағлар сарфланишининг самарадорлигини назорат қилиш қандай амалга оширилишини билишни истардик. Ахир, бундай олиб қараладиган бўлса, бу маблағларнинг ҳаммаси солиқ тўловчиларнинг пуллари. Кутамиз.\nТошкент вилоятининг Паркент туманида шу ерда истиқомат қилувчи аёл Қизилсойда чўмилаётган 34 ёшли бошқа бир аёлни ечинтириб калтаклаган. Ушбу ҳодиса...\n24 июль куни Президент “Электрон онлайн-аукционни ўтказиш тартибини соддалаштириш, унинг шаффофлигини ошириш ҳамда иштирокчилар ҳуқуқларининг ишончли ҳимоясини кафолатлаш чора-тадбирлари тўғрисида”ги...\nЎзбекистон ZF-UZ-VAC-2001 вакцинасини ишлаб чиқаришни бошлайди\n24 июль куни Инновацион ривожланиш вазирлигида Ўзбекистон ҳудудида коронавирусга қарши вакцина ишлаб чиқаришни йўлга қўйишни мувофиқлаштириш бўйича музокаралар бўлиб ўтди....\nХорижга маҳсулот сотдингми? Валюта тушумининг бир қисмини ҳам сотасан...\nСоғлиқни сақлаш тизимининг собиқ ходими: Мени бутун дунёга ёмонотлиқ қилишди


Чирчиқ, Ангрен, Бекобод ва бошқа ҳудудларда...\n07.11.2019 09:32 0 1603\nТошкент вилоятининг 8 та маъмурий ҳудудида аҳолига электр энергияси етказиб беришга чекловлар ўрнатилмоқда. Бу ҳақда вилоят ҳокимлиги ахборот хизмати хабар бериб ўтди.\nВазиятдан келиб чиқиб «Миллий электр тармоқлари» АЖ диспетчерлари томонидан энерготизим яҳлитлигини сақлаб қолиш мақсадида, номуайян муддатга махсус график асосида, чеклов жорий этилмоқда.\nМазкур режа-графикка асосан, вилоятимизнинг Ангрен, Бекобод, Янгийўл, Чирчиқ шаҳарлари ва Бекобод, Паркент, Чирчиқ, Қибрай, Зангиота туманининг айрим ҳудудларида электр таъминоти вақтинча тўхтатилиши мумкин.\nҲурматли фуқаролар, ушбу ҳолат бўйича узр сўраган ҳолда, юзага келиши мумкин бўлган ноқулайликларга тайёр туришингизни илтимос қиламиз.\nРежали ўчиришларнинг давомийлиги узоғи билан икки соат давом этади.\nэлектр энергияси чироқ ўчиши\nЖамият 08/01, 18:58\nИнфографика 08/12, 15:30\nЖамият 04/12, 22:49


ЁЛҒОН МАЪЛУМОТНОМА БЕРИШ ҚАЧОНГАЧА ДАВОМ ЭТАДИ? – Huquqbon\nЁЛҒОН МАЪЛУМОТНОМА БЕРИШ ҚАЧОНГАЧА ДАВОМ ЭТАДИ?\nMay 11, 2013 Iyul 3, 2013 huquqbon\nЯшаб турган йилимизнинг 22 март куни Пахтакор туманига қарашли “Чаманзор” қишлоқ фуқаролар йиғини олдига чиқдим. Ёш йигит маҳалла биносини видео тасмага олаётганди. Маҳалламиз раиси Товбой Солиев оқсоқоллари билан ниманидир муҳокама қилиб турганди. Қизиқиб кузатиб турдим.\nМаҳалла биносини съёмкага олиб бўлгач, маҳалла биноси ичкарисига кириб кетишди. Ичкарида кимлар, қанча ёлғон гапиришган, нималар деб мақтанишгани бизга ноъмалум. Бироқ яқингинада пайдо бўлиб қолган, деярли ишламаётган, пешонасига “ТИКУВ ЦЕХИ” деб ёзиб қўйилган хонага қўшнимизнинг уйидан тикув машинасини кўтариб чиқишиб олиб киришди. Қўшнимизнинг қизини тикув цехига олиб кириб, шу тикув машинаси олдига ўтказиб, маҳаллада гуё ёш қизлар тикувчилик билан шуғулланаётгандек, иш билан банддек қилиб видео тасмага олишганлигини кўриб турдим.\nБу кўзбуямачиликни ҳамманинг кўз ўнгида бажаришди. Кўпчилик кузатди, баъзилар афсусланди, баъзилар кулди. Эртаси куни эса «тикув цехи» ўз-ўзидан йўқ бўлиб қолди. “Бундай кўзбуямачилик, ёлғон гапириш қачонгача давом этаркин?” дейди иш тополмай юрган чевар аёлларимиз.\nШундай ёлғонларнинг гувоҳи бўлган Шарофат қуйидагиларни гапириб берди.\n– 2011 йили ёғингарчилик кўп бўлганлиги сабабли ҳовлимнинг деворлари қулаб, нураб, бузилиб кетди. Тузатиб олишга имконим йўқ эди. Чунки ёлғизгина болам тузатишга ҳали ёшлик қилади. Мардикор солай десам, чўнтагим кўтармайди. Май ойининг бошлари эди, ўшанда. Маҳалла ходимлари келишиб: “Сизга товуқ берамиз. Фақат қўшнингизнинг ҳовлисини ва товуқларини ўзингизники қилиб кўрсатасиз. Биз Сизга кейинчалик товуқ ва моддий ёрдам берамиз, дейишди. Мен уларга ишондим ва рози бўлдим.\nОрадан бир-икки кун ўтгач, маҳалладан одам келиб мени қўшнимнинг уйига ўтиб туришимни тайинлади. Мен қўшнимникига ўтиб турдим. Бир группа одамларни маҳалла раиси Товбой Солиев бошлаб келди.\n– Бу киши Вазирликдан келган ходим, маҳаллани айланиб, аҳолининг яшаш шароитини ўрганиб юрибди – деди маҳалла раиси Т.Солиев ўзи билан бирга келган кишини кўрсатиб. Кейин мени қўшнимнинг ҳовлисида қўшнимнинг товуқлари билан суратга олди. Қўшнимнинг уйилигини, қўшнимнинг товуқлари эканлигини маҳалламиз раиси Т.Солиев яхши биларди. Ўшанда бу ёлғон эканлигини, мени алдашаётганлигини билмагандим. Анча пайт товуқ олиб келиб беришларини кутиб юрдим. Бироқ на товуқ олиб келишди, на ҳовлимни тузатишга ёрдам беришди. 80.000 сўм пулни бўлиб-бўлиб беришди, холос.\nҚўшнимга ўхшаб алданиб қолганлар, фақат қоғоздагина товуқ ёки мол олганлар қишлоғимизда кўпчиликни ташкил қилишса керак. Бу алдашлар қачонгача давом этаркин? Нега ёлғон гапиришимиз керак? Бир ёлғон иккинчисини, иккинчи ёлғон кейингисини етаклаб келаверади-ку? КИМНИ АЛДАЯПМИЗ? НЕГА АЛДАШИМИЗ КЕРАК? Маҳалла ёлғон гапирса туман, туман ёлғон гапирса вилоят, вилоят ёлғон гапирса давлат ёлғон гапирмайдими?\nСАИДА ҚУРБОН. Жиззах вилояти, Пахтакор тумани.\nPrevious postЁЛҒОН МАЪЛУМОТНОМА БЕРИШ ҚАЧОНГАЧА ДАВОМ ЭТАДИ?\nNext postТалиб Якубов: краткая биография\n1 thought on “ЁЛҒОН МАЪЛУМОТНОМА БЕРИШ ҚАЧОНГАЧА ДАВОМ ЭТАДИ?”\nMay 27, 2013 da 5:28 am\nI’m really impressed along with your writing talents as neatly as with the format in your blog. Is this a paid subject matter or did you customize it your self? Anyway stay up the nice high quality writing, it is uncommon to see a nice blog like this one these days..


O'zLiDeP "Ёшлар қаноти"нинг Конференциясида муносиб делегатлар сайланди | O'zLiDeP\nO'zLiDeP Қорақалпоғистон Республикаси Кенгаши "Ёшлар қаноти"нинг ҳисобот-сайлов Конференцияси бўлиб ўтди.\nКонференцияда асосан партиянинг "Ёшлар қаноти" томонидан ўтган икки йиллик фаолияти сарҳисоб қилинди.\nБугунги кунда Қорақалпоғистон Республикаси бўйича 50 минга яқин партия аъзоларнинг 22 мингдан зиёдини ёшлар ташкил этиб, улар 988 та бошланғич партия ташкилотига бириктирилган ҳолда фаолият олиб бормоқда.\nБу борада партиянинг "Ёшлар қаноти" томонидан ҳам ёшларни ҳар томонлама қўллаб-қувватлаш, фаол ташаббускор шижоатли ёшларни партия сафига қамраб олиш, ишсиз уюшмаган ёшларннг бандлигини таъминлаш, уларни тадбиркорликка жалб этиш орқали янги иш ўринларини яратиш, имтиёзли кредитлар ажратилишига ёрдам бериш мақсадида партиявий лойиҳалар доирасида бир қатор амалий ишлар олиб борилди.\nЖумладан, ўтган йиллар давомида Ёшлар билан ишлаш бўлими томонидан жами 515 та учрашувлар, партиявий лойиҳалар ўтказилган бўлса, унда 35 мингдан зиёд ёшлар фаол иштирок этди.\nБиргина "Ёшлар парламенти"нинг ташкил қилиниши ёшлар ҳаётидаги муҳим янгиликлардан бири бўлди. Бу ўз навбатида Республикамизда ёшларга яратилиб берилаётган имконият, шарт-шароитлар юқори даражада ташкил этилганидан дарак беради.\nЁшлар парламенти аъзолигига Қорақалпоғистон Республикаси шаҳар ва туманлардан 5 нафар ёш Ёшлар парламенти аъзоси бўлди.\nЎтказилган ҳисобот-сайлов Конференцияда партиянинг "Ёшлар қаноти" фаолиятининг олиб борган ишлари, эришган натижа ва камчиликлар ҳам танқидий таҳлил қилинди.\nШунингдек, ёшлар қанотининг "Йўл харитаси"да белгилаб берилган устувор вазифалар, бандлик ва ишсизлик масаласи, тадбиркорлик фаолиятига кенг йўл очиш, имтиёзли кредитлар бериш, ёш кадрларни тайёрлаш каби масалалар ўртага ташланди.\nУчрашув давомида кун тартибидаги масалалар юзасидан “Ёшлар қаноти" жамоатчилик кенгаши таркиби тасдиқланиб, республика Кенгаши конференциясига муносиб делегатлар сайланди.


Бобомуродова Хосият Бобомуродовна\nХосият Бобомуродова нафақат истеъдодли шоира, балки, билимдон педагог-муаллима ҳамдир. 1979 йилда шоира Ўзбекистон Ёзувчилари уюшмаси аъзолигига қабул қилинган. Хосият Бобомуродова айни пайтда Ўзбекистон Ёзувчилар уюшмаси Самарқанд вилоят бўлимининг котибаси бўлиб хизмат қилмоқда.\nХосият Бобомуродова фақат истеъдодли шоирагина эмас, билимдон педагог-муаллима ҳамдир.\nУ 1950 йилда Навоий вилоятининг Хатирчи туманидаги «Ибн Сино» жамоа хўжалигида туғилган. Унинг отаси мулла Бобомурод элни оғзига қаратган, суҳбати ширин, маърифатли киши бўлган.\nХосиятхон ҳам илк бор Алишер Навоий, Жомий, Фузулий номларини отасидан эшитган, ғазаллари билан ошно бўлган, «Минг бир кеча», «Чор дарвеш» каби асарларни тонготаргача маҳлиё бўлиб тинглаган.\nУ 1966 йили ўрта мактабни тугатиб, Низомий номидаги Тошкент Давлат педагогика институтида ўқиган.\nАдабиётга ёшлигидан ҳавас қўйган Хосият ҳаёт қийинчиликлари туфайли 1967 йили кундузгидан сиртқи бўлимга ўқишга ўтади. Унинг меҳнат фаолияти худди шу йилдан бошланган бўлиб, ўн етти ёшида бошланғич синф ўқитувчиси, йигирма беш ёшидан эса мактаб директори бўлиб ишлайди.\nХосиятнинг дастлабки шеърлари «Гулистон», «Шарқ юлдузи» журналларида пайдо бўлади. 1978 йилдан бошлаб вилоят газетасига ишга ўтгач, ижод учун янги имконият туғилади.\n1979 йилда шоиранинг «Дарёдан қатра» деган илк шеърий тўплами нашр этилади. Худди шу йили Ўзбекистон Ёзувчилари уюшмаси аъзолигига қабул қилинади. Шундан сўнг унинг «Қалб титроғи» (1984), «Турналарим» (1984), «Самарқандга мактублар» (1988), «Мен узган гуллар» (1992), «Мурод қасри» (1997) каби бир қатор шеърий тўпламлари яратилади. Хосият Бобомуродова айни пайтда Ўзбекистон Ёзувчилар уюшмаси Самарқанд вилоят бўлимининг котибаси бўлиб хизмат қилмоқда.


2017 йилда миллиардерлар 437 нафарга кўпайди » Ўзбекистон янгиликлари – Zamin.uz\n, 05 2020, 08:03\n28 фев, 20:17 3 030 Дунё\n2017 йилда бутун дунёда миллиардерлар 437 нафарга кўпайиб, 2694 нафарга етди. Бу эса янги рекорддир, деб маълум қилинди “Хужунь” (Hurun Research Institute) тадқиқот институтининг ҳисоботида. Ушбу ташкилот ҳар йили дунёдаги энг бадавлат одамлар рўйхатини тузади.\nҲисоботга кўра, дунёдаги энг бой одам сифатида Amazon.com асосчиси Жефф Безос эътироф этилди, унинг бойлиги 123 млрд долларга баҳоланган. 2-ўрин Berkshire Hathaway раҳбари, америкалик тадбикор, 102 млрд доллар соҳиби Уоррен Баффетга берилди. Microsoft асосчиси Билл Гейтс 90 млрд доллар билан 3-ўринни, Facebook раҳбари Марк Цукерберг 79 млрд доллар билан 4-ўринни эгаллади.\nЕтакчи ўнталикка Нью-Йоркнинг собиқ мэри, Bloomberg ахборот агентлиги эгаси Майкл Блумберг ҳам кирган, унинг бойлиги 49 млрд долларга баҳоланган.\nХитой бир мамлакатда яшовчи миллиардерлар сони бўйича етакчилик қилмоқда ва унинг бу кўрсаткич бўйича бошқа давлатлардан олдинлаб кетиши борган сари катталашмоқда. Институт маълумотларига кўра, АҚШда 571 миллиардер яшайди, Хитойда эса (Ҳонгконг, Макао ва Тайвань ҳам киради) ўтган йилга 210 нафар кўпроқ – 819 миллиардер қайд қилинган. Институт маълумотларига кўра, Хитой ва АҚШ ҳисобига дунёдаги барча миллиардернинг ярмидан кўпроғи тўғри келади. Миллиардерлар пойтахти деб аталувчи Пекиннинг ўзида 131 миллиардер яшайди, Нью-Йоркда эса уларнинг сони 92 нафарни ташкил қилади.\nАйни вақтда Хитой ва Осиёнинг энг бой одами Tencent телекоммуникация компанияси асосчиси Пони Ма (Ма Хуатэн) ҳисобланади, унинг бойлиги 47 млрд долларга етди. Ўтган йил Ҳиндистон учун ҳам ёмон кечмади, у 131 миллиардер билан 3-ўринга кўтарилиб олди. 4-ўринни 118 нафар миллиардер билан Буюк Британия, 5-ўринни 114 нафар миллиардер билан Германия эгалламоқда.\nРоссияда айни вақтда 71 миллиардер, хусусан Москвада 62 миллиардер яшамоқда ва у бу борада 7-ўринни эгалламоқда. Тадқиқот институти маълумотларига кўра, россиялик миллиардерлар учун энг сердаромад соҳалар энергетика ва металлургия бўлиб қолмоқда. “Хужунь” версиясига кўра, энг бой россиялик “Северсталь” бош директори Алексей Мордашев ҳисобланиб, унинг бойлиги 20 млрд долларни ташкил қилмоқда.\nТаъкидланишича, барча миллиардерларнинг 15 фоизини аёллар ташкил қилади, уларнинг улуши 2016 йилги даражада қолган бўлса-да, сони 152 нафардан 184 нафаргача кўпайган. Дунёдаги энг бой аёл Wal-Mart дўконлари асосчисининг 68 ёшли қизи Элис Уолтон ҳисобланиб, унинг бойлиги 48 млрд долларга баҳоланган.\n85 миллиардернинг ёши 40 дан кичик, улардан 47 нафари ўз бойлигини мустақил ишлаб топган. Рўйхатдаги энг ёш аёл миллиардер норвегиялик Александра Андресен 21 ёшда бўлиб, унинг бойлиги 1,3 млрд долларни ташкил қилади ва уни отасидан мерос қилиб олган. Энг бой эркак миллиардер 27 ёшли америкалик ва ирландиялик тадбиркор, Stripe тўлов тизими асосчиси Жон Коллисон бўлиб, унинг бойлиги 1,2 млрд долларга баҳоланган.\nРейтинг 2018 йил 31 январгача бўлган ҳолатни акс эттиради.\nРоссиялик 16 миллиардер бир ой ичида 8 млрд доллар йўқотди 04 фев, 14:32\nДунёдаги миллиардерларнинг умумий бойлиги бир йил ичида 388 млрд долларга камайди 09 ноя, 06:00\nДунёнинг энг бой 10 кишиси бир кун ичида 18 млрд доллар йўқотди 16 авг, 06:30\nForbes дунёдаги энг бой одамлар рўйхатини эълон қилди 06 мар, 21:11


Генерал: Буюк Британия армияси Россиянинг ҳужумига дош бера олмаган бўларди\n14:54 / 18.09.2016\nБуюк Британия қуролли кучлари мободо Россия армияси ҳужум қилгудек бўлса, мамлакатни ҳимоя қила олмайдиган аҳволда. Бу позиция Буюк Британия бирлашган қўшинларининг собиқ раҳбари, генерал Ричард Барронс томонидан билдирилган. Бу ҳақда The Financial Times нашри хабар тарқатди.\nУнинг айтишича, айни вақтда армия ташқи ҳужумлардан ҳимояланишга тайёр эмас, армия ҳаводан, қуруқликдан ва ҳамда сувдан қилинган ҳужумлардан мамлакатни ҳимоя қила олмайди.\nБарронснинг Буюк Британия Мудофаа вазири Майкл Фэллонга йўллаган 10 саҳифали меморандумида билдирилишича, мамлакат қуролли кучлари бугунги кунда шахсий таркиб масаласида ҳам, қурол-яроғлар масаласида ҳам муаммоларга дуч келган. Армияда аскарлар сони етарли эмас, қуроллар ва ҳарбий техникалар эса эскирган.\nГенералнинг хабар қилишича, мамлакат армияси уруш бошлангудек бўлса, «душманга қарши зирҳли техникаларсиз, ҳаво ҳужумидан мудофаа қисмларисиз ва артиллерия кучларисиз, айниқса авиациясиз» жанг олиб боришига тўғри келади.


Суғдиёна Азимова нима сабабдан турмушга чиқмаётганини айтди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Суғдиёна Азимова нима сабабдан турмушга чиқмаётганини айтди\t15:14, 06 февраль 2016\tЎзбекистонда хизмат кўрсатган артист Сардор Раҳимхоннинг “Маликам энди қара” клипидаги ижроси орқали кўпчиликка таниш актриса Сўғдиёна Азимова “Даракчи” мухбирининг саволларига жавоб берди.\n-Машҳурсиз, чиройлисиз турмуш қуриш вақти келгандир?! -Вақти келди албатта. Ниятим ҳам йўқ эмас! Аммо номзодлар ичида мени дидимга моси йўқ! Лойиғи топилиши билан турмуш қураман. Масалани бошқа тарафини назарда тутаётган бўлсангиз, ўзим ишлаб пул топяпман, имкониятим етарли. Шунинг учун эркак кишига иқтисодий жихатдан эхтиёжим йўқ.\nМ\tГость\t20:42, 06 февраль 2016 Мен сизни оламан севаман\tШерали Жўраевнинг клиплари Milliy телеканалида намойиш этила бошлади


Зомин анжумани энг яхши мулоқот майдонига айланди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Зомин анжумани энг яхши мулоқот майдонига айланди\nЗомин туманидаги сўлим Ўриклисой оромгоҳида мамлакатимиз ёш ижодкорларининг семинари давом этмоқда. Бу борада семинар иштирокчиларининг фикрлари қандай?\n– Cеминар қатнашчилари ичида адабий-бадиий жанрнинг барча йўналишларига қизиқувчилар борлиги қувончлидир. Адабий танқид йўналишида ўтказган машғулотимиз иштирокчилари бошқа йўналишларга қараганда унча кўп бўлмаса ҳам баҳслар, мунозаралар жуда қизғин кечди. Биз кекса авлод вакилларини қувонтирадиган яна бир жиҳат – ёшларимиз орасида адабий танқид масалаларини чуқур тушунадиган йигит-қизларнинг борлигидир. Иштирокчиларни ҳамма нарса қизиқтирди. Бугунги жаҳон адабиётининг ривожланиш анъаналари, модернизм йўналиши, ғарб адабиётининг миллий адабиётга таъсири, ўзбек классик шеърияти таҳлиллари ва бугунги талқин ҳақида жуда кўплаб савол-жавоблар, баҳслар бўлди. Шахсан мен ўзим ҳам ушбу учрашувлардан кўп нарса олдим. Шубҳасиз, ёшларимиз ўзларини қизиқтирган саволларга жавоб топа олди, деб ўйлайман.\nФарғона вилояти ёзувчилар уюшмаси раиси, халқ шоираси:\n– Бировга шеър ёзишни ўргатиш жуда қийин. Ҳар холда биз бу гапни ҳар кимнинг ўз диди қараши бор деган маънода айтамиз. Бироқ истеъдод таълимда, тарбияда, доимий изланишда, ўрганишда камол топади. Ана шу нуқтаи назардан Зомин анжумани энг яхши мулоқот майдонига айланди. Мен ушбу анжуманнинг дастлабкиларида қатнашганман. Ўша пайтда ёшгина қиз-йигитлардан бугун республикамизнинг таниқли шоирлари етишиб чиққанини яхши биламан. Бугунги иштирокчиларнинг орасида ҳам келажакнинг Ғафур Ғуломлари, Зулфиялари, Ҳамид Олимжонлари, Абдулла Ориповлари, Эркин Воҳидовлари етишиб чиқишига ишончим комил. Чунки улар давлатимиз томонидан яратилган катта имконият туфайли катта мактабда таълим олмоқда.\n– Ҳамма болаликдан шеър ёзишни бошлайди. Аммо одатда кўпчилик катта шоирга айлангандан сўнг болаларга бағишланган шеърларни кам ёзади. Буни мен болалар ҳақида шеър ёзиш анча қийинлигида деб биламан. Ёшларимиз орасида болалар шеъриятига қизиқувчилар борлиги шунинг учун ҳам қувончли. Семинар давомида қорақалпоғистонлик З.Темирхонова, жиззахлик Ў.Тотибоев, сирдарёлик С.Раимқуловалар ёзган шеърларидан анча қаноатландим. Ҳақиқий истеъдод ва таланти бор ёшлар. Ўйлайман, машғулотлар, мулоқотлар, баҳслар, мушоиралар давомида улар яна ҳам пишишди.\n– Гап йўқ, мен орзу қилиб юрган улуғ инсонларни кўриш, кўришиш, уларнинг маслаҳатларини эшитиш бахтига муяссар бўлдим. Энг муҳими, менинг шеърларимни Азим Суюн, Зебо Мирзо, Хосият Рустамова каби таниқли шоирлар таҳлил қилиб, ютуқларимни, камчиликларимни кўрсатиб берди. Ҳақиқатан ҳам, шундай сабоқ менга жуда керак эди. Менинг бу ерда ўрганганларим, кўрганларим умрбод ёдимдан чиқмайди.\n– Бизнинг ўқишимиз, ўрганишимиз семинарга келган кунимизданоқ бошланди. Жиззахда атоқли адиб Шароф Рашидов, Ҳамид Олимжон ва Зулфия ҳайкалларини зиёрат қилиш, ижодкор ёшлар мактаби, уй-музейида бўлишимиз адабиёт тўғрисидаги тушунчаларимизни анча кенгайтирди. Ўриклисой эса чинакам ижод дарсхонасига айланди. Шеърларини ўқиб, ҳавас қилиб юрган катта шоирлар билан учрашдик. Уларнинг маслаҳатларидан баҳраманд бўлдик. Мушоиралар, дўстона баҳслар ҳам бизнинг ижодхонамизни янада кенгайтирди. Ҳаммаси учун сендан миннатдормиз, Зомин анжумани!\nТошқул БЕКНАЗАРОВ, Жамшид ЁРОБЕКОВ (сурат)


Рустам Мусурмон. Ўринли сўз\nТаниқли шоир Икром Отамуроднинг “Ўрин” деб номланган достонида ўрин тушунчаси фалсафий мазмун касб этган.\nҲаётда ҳар кимнинг ўз ўрни бор. Айни пайтда ҳар ким ҳам ўринга эга бўла олмайди. Бу дунёда ҳамма ўрин топишга ва уни мустаҳкамлашга ҳаракат қилади. Ўрин топмаган кишининг одамлар орасида обрў-эътибори, ҳурмат-иззати бўлмайди. Бу ўринда иш, амал, лавозим, касб-ҳунар, жой маъноларидан ташқари шахснинг жамиятдаги роли, одамлар орасидаги нуфузи, вазифаси, масъулияти, ижтимоий хизмати каби тушунчаларни ҳам назарда тутмоқ лозим.\n“Инсон жонини сақлаб қолишга, умрнинг гуллаб-яшнашига хизмат қилиш эзгуликдир, ҳаётга қасд қилиш ёки яшашга халақит бериш эса ёвузликдир”, деган эди. Альберт Швейцер (1875-1965).\nИнсоннинг ўрни ҳаётдаги ана шу мезонга қараб белгиланган. Бугун замон инсоният олдига бошқача талаб қўймоқда. Маънавиятни, соғлом руҳиятни сақлаб қолиш ва уни ривожлантиришга хизмат қилиш эзгулик, маънавиятни ўлдириш, инсон онгини заҳарлаш, ахлоқни бузиш ёвузликдир. Ўрин сўзи англатган турфа маънолар шеърхонни ўйлатади. Одамнинг ўрнидан ташқари юлдузларнинг, сайёраларнинг осмондаги ўрни, жойлашиши, фалак гардишининг айланиши, ўткинчи дунёнинг галма-галлик синоати, вақт ва макон ҳақида фикр юритишга ундайди бу достон.\nБир киши ҳаётдан кетса ёки баъзи сабабларга кўра муҳим бир жараёнда иштирок эта олмаса, унинг ўрни билинди, йўқлиги жуда сезилди, дейишади. Демак керакли одамнинг йўқлиги ҳам бор бўлиб, ўрни билиниб тураверади. Баъзи бировларнинг эса борлиги ҳам сезилмайди, гўё мутлақо йўқдай.\nИкром Отамурод инсон кўнглидаги оғриқли жойлар ҳақида ёзади. Юракнинг оғриган ўринларини тасвирлайди.\n– деб бошланган достон, –\n– деб якунланади.\nСатрларнинг бошидаги ва охиридаги учнуқталар, сўроқ ва гумон олмошлари ўқувчи олдига савол қўяди. Бу гапнинг учини сал чиқариб қўйиб, жим бўлиб, сукут сақлаб қолган одамнинг ҳолатини эсга солади. Салгина қув, бироқ доно кишининг бошқаларга берган топишмоғига ўхшайди.\nНиҳоятда қисқа сўзлар ва ишоралар ортида кўп маънолар, дардлар, туйғулар яширинган.\nШоир мавҳум нарсани ёзмайди. Кўзга кўриниб турган дунёни, одамларни изтиробга солаётган муаммоларни ифодалашга ҳаракат қилади.\nУчнуқталар – чексизлик, олмошлар – олам ва одамнинг яралишини англатади. “Нима?” сўроғи жонсиз нарсаларга, “Ким?” эса жонли одамларга нисбатан ишлатилишини ҳисобга олсак, топишмоқнинг ечимига калит топилади. Ўз-ўзимизга савол берайлик:\nСавол-жавоб шу тарзда узлуксиз давом этиши мумкин. Чексиз ва бепоён оламни тўлиқ билиш мумкин эмас. “Ким? Нима? Қачон?” саволларига одамзод яратилганидан буён жавоб излаган. Ва бундан кейин ҳам жавоб излайверади. Икром Отамурод ана шунга ишора қилади.\nАввал нимадир эдик, қачондир кимдир бўлдик. Сўнг кимдир қачондир нимадирга айланиб кетади. Бу “Одамлар туғиладилар, яшайдилар ва вафот этадилар” деган машҳур ҳикматга ўхшайди. Дунё чархпалаги шу тарзда узлуксиз айланаверади. Нимадир ўзгаради, кимдир ўзгаради. Бироқ қачондир ўзгармай тураверади. “Қачондир” сўзи вақт маъносини ифодалайди. Вақт тўхтамайди. Вақт аниқ, ўлчамли. Дейлик, бир дақиқа олтмиш сония, бир соат олтмиш дақиқадан иборат дейилгандек. Одамнинг умри ҳам ўлчовли. Кимнинг қанча яшашини худо билади. Бироқ одам бу дунёга омонат, бу дунё одамга омонат. Шу боис дунё – “ёлғончи” деган сифат мавжуд. Бу умрнинг ўткинчи эканига ишора. Достонда “ёлғон”, “ўтрук” сўзлари тимсолга, метафорага айланган. Унинг замирида дарз кетган кўнгил, шишадек чил-чил синган дил, панд еган ишонч ётади.\nДостоннинг яна бир хусусияти ифода, композиция зиддият, қарама қаршилик асосига қурилганида кўринади. Шоир тазод санъатидан моҳирона фойдаланган. Ботин ва зоҳир, кун ва тун, диёнат ва хиёнат, эътиқод ва эътиқодсизлик, ибтидо ва интиҳо, бор ва йўқ, совуқ ва иссиқ, кенглик ва торлик, кекса одам ва ёш бола – достонда ишлатилган қарама-қарши маъноли ушбу тушунчалар инсоннинг, ҳаётнинг драматик ҳолатларини тасвирлашга хизмат қилади.\nШоир достон мазмунини ҳаётий ва таъсирчан воқеалар билан бойитади.\nДостонда қизиқарли бир эпизод бор. Одамлар билан лиқ тўла, тиқилинч автобус. Хоксоргина кекса бир одам тик оёқда кетаяпти. Ёшгина, новқирон бола эса қўл телефонида ким биландир бемалол гаплашиб ўриндиқда ўтирибди. Кекса ёшли киши: “Болам, оёғим жудаям оғриб кетди, илтимос, малол келмаса, ўрнингизга ўтирсам, девдим…” дейди. Бола эса, сиз мендек ёш пайтингизда кекса ёшлиларга ўз ўрнингизни берганингиз учун, мана, энди оёқларингиз шундай оғрияпти, мен ҳам ҳозир сизга ўрин бериб, сиздек қариган чоғимда оёқларим оғришини истамайман, дейди.\n…Хоксоргина кекса бир одам\nтиқилинч аҳволин унутди.\nМанзилига муштоқ хос чидам\nўйловининг оғриғин ютди,\n– деб ёзади шоир. Сўнгра “Автобус – ҳаракат. Автобус – ҳолат. Автобус – ўрин” сифатларини келтиради. Автобусдаги ҳолат фақат биргина автобусда, маиший ҳаётда эмас, балки ижтимоий ҳаётда, дунёда ҳам рўй бераётганини оғриқ билан таъкидлайди. Аждодлар ортидан авлодлар келади. Авлодлар аждодларнинг ўринбосарлари, издошларидир. Ёшларнинг автобусдаги сингари ҳаракатлари ҳаётнинг барча соҳаларида юз берса, бу маънавий таназзулга олиб келиши мумкин. Шоир “Ўрин” достони орқали одамларни ана шундан огоҳ этади. Янги давр одамининг маънавияти, руҳияти ўзгариб кетаётганидан ташвишга тушади.\nОҳорли ташбеҳлар, теран метафоралар, ёрқин тимсоллар ва рамзлар ўқувчи тасаввурини бойитади.\nУшбу достон шаклан ва мазмунан янги асар. Бир эмас, бир неча марта ўқиладиган, мазмуни чақилиб, обдон уқиладиган асар, ўз вақтида айтилган ўринли сўз.


Закот ҳақида савол-жавоб – Дарё уз Янгиликлар\nГлавная / Маданият / Закот ҳақида савол-жавоб\nЗакот ҳақида савол-жавоб\nAnvar 09.02.2018\tМаданият Comments Off on Закот ҳақида савол-жавоб 36 Показы\nСавол: Қайси нарсаларда закот вожиб бўлади?\nЖавоб: 85 г тиллоси бор ёки 595 г кумуши бор кишиларга закот вожиб бўлади. Қоғоз пул ёки тижорат молларининг қиймати нисоб тилло билан белгиланадиган юртларда 85 г тиллонинг қийматига, кумуш билан белгиланадиган юртларда эса 595 г кумушнинг қийматига етса, закот вожиб бўлади.\nБизнинг диёрларда нисоб одатда тилло билан белгилангани учун қоғоз пуллар тижорат моллари 85 г тиллонинг қийматига етса, улардан закот вожиб бўлади. Шунингдек, бирор кишида озгина тилло, озгина кумуш, озгина қоғоз пул бўлса, уларнинг барчаси қўшилса, нисоб (85 г тиллонинг қиймати)га етса, улардан закот бериш вожиб бўлади.\nفي كُلِّ مئتي درهم خمسةُ دراهم، فما زاد فبحساب ذلك.\n«Ҳар икки юз дирҳамдан беш дирҳам закот вожиб бўлади. Зиёдаси ўшанинг ҳисоби билан» (Шарҳул виқоя).\nوَفِي كُلِّ عِشْرِينَ مِثْقَالِ ذَهَبٍ نِصْفُ مِثْقَالٍ مَضْرُوبًا كَانَ أَوْ لَمْ يَكُنْ\n«Зарб қилинган бўлсин ёки бўлмасин тиллонинг ҳар йигирма мисқолидан ярим мисқол закот вожиб бўлади»(«Фатвои ҳиндия»).\nالزَّكَاةُ وَاجِبَةٌ فِي عُرُوضِ التِّجَارَةِ كَائِنَةً مَا كَانَتْ\n«Тижорат моллари қанақа нарса бўлмасин, унинг қиймати тилло, кумушдан нисобга етса, ундан закот вожиб бўлади»(«Жавҳаратун наййира»).\nСавол: Касб қилинган ҳар бир молга бир йил тўлиш шартми?\nЖавоб: Ким бир марта нисобга эга бўлиб, у бир йил айланган бўлса, зиммасига закот вожиб бўлади. Ушбу нисобга етиб, закот вожиб бўлган молга кейинчалик қайси йўл билан, қачон ва қанча мол қўшилса, унга бир йил айланиш шарт эмас. Закот бериш вақтида барчасидан закот беради.\nوَمَنْ كَانَ لَهُ نِصَابٌ فَاسْتَفَادَ فِي أَثْنَاءِ الْحَوْلِ مَالًا مِنْ جِنْسِهِ ضَمَّهُ إلَى مَالِهِ وَزَكَّاهُ الْمُسْتَفَادُ مِنْ نَمَائِهِ أَولا وَبِأَيِّ وَجْهٍ اسْتَفَادَ ضَمَّهُ سَوَاءٌ كَانَ بِمِيرَاثٍ أَوْ هِبَةٍ أَوْ غَيْرِ ذَلِكَ، وَلَوْ كَانَ مِنْ غَيْرِ جِنْسِهِ مِنْ كُلِّ وَجْهٍ كَالْغَنَمِ مَعَ الْإِبِلِ فَإِنَّهُ لَا يَضُمُّ هَكَذَا فِي الْجَوْهَرَةِ النَّيِّرَةِ.\n«Кимда нисоб бўлиб, йилнинг асносида молнинг жинсидан фойда кўрса, молига қўшиб, унинг закотини беради. Фойда закоти берилган молдан бўлсин ёки бошқасидан. Қайси йўл билан фойда кўрса, у хоҳ мерос йўли билан бўлсин, хоҳ ҳиба йўли билан ёки бошқа йўллар билан унга қўшади. Агар фойда кўрилган нарса, ҳар томондан нисоб молининг жинсидан бўлмаса, масалан қўй билан туя каби (бир-бирига) қўшилмайди. «Жавҳаратун наййира»да шундай дейилган» («Фатвои ҳиндия»).\nСавол: Закот бериш учун тайин қилинган нисоб йил бўйи бир хилда камаймай туриши шартми?\nЖавоб: Қайси бир кунда мол нисобга етса, кейинги йил ўша кунгача молни камаймай туриши шарт эмас. Балки бир йилнинг бошланиши билан тугалланиши эътиборга олиниб, йилнинг асносида молни нисобдан камайиши эътиборга олинмайди.\nنُقْصَانُ النِّصَابِ أَثْنَاءَ الْحَوْلِ هَدَرٌ.\n«Йилнинг асносидаги нисобни камайиши бекордир» «(Дурарул ҳукком шару ғурарул аҳком»).\nСавол: Бир кишининг ўзи яшаб турган уйидан бошқа уйи бўлса, уйнинг қийматидан закот чиқариладими?\nوَلَيْسَ فِي دُورِ السُّكْنَى وَثِيَابِ الْبَدَنِ وَأَثَاثِ الْمَنَازِلِ وَدَوَابِّ الرُّكُوبِ وَعَبِيدِ الْخِدْمَةِ وَسِلَاحِ الِاسْتِعْمَالِ زَكَاةٌ لِأَنَّهَا مَشْغُولَةٌ بِحَوَائِجِهِ الْأَصْلِيَّةِ.\n«Яшаб турган ховлиси, устидаги кийими, уй жиҳозлари, уловлар, хизматкорлар, иш қуролларида закот йўқ. Чунки улар аслий ҳожатлари ҳисобланади» («Жавҳаратун наййира»).\nЎзи яшаб турган ҳовлида бир неча хоналар бўлса, улардан фақат иккитасидан фойдаланиб қолганидан фойдаланмаса, асли ҳожатидан ташқари бўлган тақдирда ҳам икки хонадан ташқари хоналардан закот чиқармайди. Агар иккита ҳовлиси бўлиб, бирида истиқомат қилиб, иккинчисида истиқомат қилмаса ва уни тижорат мақсадида олмаган бўлса, иккисидан ҳам закот чиқармайди. Агар иккинчи ҳовлини тижорат мақсадида олган бўлса, тижорат молларига қўшиб, у ҳовлининг закотини чиқаради.\nСавол: Ижарага берилган бино, дўкон ва уловлардан закот бериладими?\nЖавоб: Улардан закот берилмайди. Балки улардан тушган маблағ нисобга етса, закот беради.\n«Яшаб турган ҳовлиси, устидаги кийими, уй жиҳозлари, уловлар, хизматкорлар, иш қуролларида закот йўқ. Чунки улар аслий ҳожатлари ҳисобланади» («Жавҳаратун наййира»).\nСавол: Тилло, кумушдан бошқа қимматбаҳо тошлардан ҳам закот чиқариладими?\nЖавоб: Бундай тошлар тижорат мақсадида бўлмаса, улардан закот берилмайди. Тилло тақинчоқларга қўйилган бундай тошларнинг вазнини чиқариб ташлаб, соф қолган тилло ёки кумуш вазнидан закот берилади.\nلَا زَكَاةَ فِيمَا سِوَى الذَّهَبِ وَالْفِضَّةِ مِنْ الْجَوَاهِرِ كَالْيَاقُوتِ وَالْفَيْرُوزَجِ وَاللُّؤْلُؤِ وَالْمَرْجَانِ وَالزُّمُرُّدِ وَالزَّبَرْجَدِ وَالْحَدِيدِ وَالصُّفْرِ وَسَائِرِ النُّحَاسِ وَالزُّجَاجِ وَإِنْ حَسُنَتْ صُنْعُهَا وَكَثُرَتْ قِيمَتُهَا وَلا زَكَاةَ أَيْضًا فِي الْمِسْكِ وَالْعَنْبَرِ.\n«Тилло ва кумушдан бошқа ёқут, фируза, гавҳар, маржон, зумрад, забаржад, темир, мис, қўрғошин, шиша каби қимматбаҳо тошлардан закот берилмайди. Гарчи, чиройли тарзда ясалган ва нархи қиммат бўлса-да. Мушки анбар кабиларда ҳам закот йўқдир» (»Фатавои Ислом, савол-жавоб»).\nСавол: Пулни банд қилиш мақсадида олинадиган уйлардан закот чиқариладими?\nЖавоб: Уй, ер сотиб олинаётган пайтда одатда учта нарсани ният қилинади:\n1. Кейинчалик уни сотиб юбораман, деб ният қилса, ҳар йили закот бераётган йилдаги қийматидан закот чиқариш вожиб бўлади\nوَمَا اشْتَرَاهُ لَهَا أَيْ لِلتِّجَارَةِ كَانَ لَهَا لِمُقَارَنَةِ النِّيَّةِ لِعَقْدِ التِّجَارَة.\n«Тижорат учун сотиб олган нарсаси тижорат учун бўлади. Савдо вақтида тижорат нияти топилганлиги учун» («Дуррул мухтор»).\nيُعْتَبَرُ يَوْمُ الْأَدَاءِ بِالْإِجْمَاعِ وَهُوَ الْأَصَحُّ.\n«Бил ижмо закотни адо қилиш куни(даги қиймат) эътиборга олинади. Шу саҳиҳдир» («Раддул мухтор»);\n2. Уй қуриб, ўзим яшайман, деган ниятни қилса, бундай ҳолатда сотиб олинган ҳовлининг қийматидан закот чиқариш вожиб бўлмайди.\nوَلَيْسَ فِي دُورِ السُّكْنَى.\n«Яшаб турган ҳовлисидан закот чиқармайди» («Фатавои ҳиндия»);\n3. Ҳеч қандай ниятсиз сотиб олиш. Бунда ҳам ундан закот чиқариш вожиб бўлмайди.\nПред. Охират учун заҳира ойи\nСледующая Туркия Афринга авиазарбалар беришни қайтадан бошлади\nТаниқли дизайнер Наримон Григорян бугун, 14 январь куни Тошкентда ўлдириб кетилди. Бу ҳақдаги хабарларни Бош …


POS-терминаллар орқали тезкор коммунал хизматлар тўлови Uzcard\nPOS-терминаллар орқали тезкор коммунал хизматлар тўлови\nUZCARD Банклараро тўлов тизими ташаббуси билан POS-терминаллар орқали тезкор коммунал хизматлар тўловини амалга оширишга мўлжалланган IQFront тизими 2014 йилдан буён анчайин самарали ишлаб келмоқда. Фақат 2017 йилнинг биринчи чораги натижаларига кўра, IQFront тизими бўйича амалга оширилган транзакциялар сони 11640 тани ташкил қилган бўлса, транзакцияларнинг умумий суммаси 4 миллиард 696 миллион сумдан ортиқроқ экани қайд этилди.\nАйтиш жоизки, мазкур йиллар давомида Ягона Умумреспублика Процессинг маркази мутахассислари томонидан IQFront мажмуавий дастурини ишлаб чиқиш ва созлаш бўйича улкан ишлар амалга оширилди. Ҳозирги кунга келиб, 51 та POS-терминали коммунал хизматлар учун тўлов амалга ошириш мақсадида IQFront тизимига уланган. Айни пайтда, истеъмолчилар мобил POS-терминаллар ёрдамида табиий газ учун тўловни амалга оширишлари мумкин. Бошқа хизматларни ҳам таклиф этиш бўйича чора-тадбирлар кўрилмоқда. Бу, шунингдек, тегишли ташкилотларнинг биллинг тизимлари мазкур хизматлардан фойдаланишга қанчалик тайёрликларига ҳам боғлиқ.\nУшбу тизимни ишлаб чиқиш ва ҳаётга татбиқ этишга нима туртки бўлганди? Сир эмас, авваллари терминал ёрдамида пластик карталар воситасида коммунал хизматлар учун тўловни амалга оширишда истеъмолчи ҳисоб рақамига пул ўтказиш учун операторларга квитанция ва чекни кўрсатиш талаб этиларди. Бунинг оқибатида тегишли хизматга уланиш анча вақтни оларди. Бундай услубда ишловчи тўлов тизими истеъмолчи учун қатор ноқулайликлар туғдирар эди.\nIQFront мажмуавий дастури пул маблағларининг уй-жой коммунал хўжаликлари инспекторлари мобил терминалларидан тезкор равишда коммунал хизматлар биллинг тизимига кўчирилишини кўзда тутади. Муаммонинг бундай ечими тўловлар жараёнидаги тўхталиш ҳолатларини бартараф этади ва пул маблағлари истеъмолчининг ҳисоб рақамига тушиши заҳотиёқ уй-жой коммунал хўжаликлари хизматлари кучга киришини таъминлайди.


Бухорои шариф етти пирларидан бири\nХожа Маҳмуд Анжир Фағнавий\nБиринчи суратда: Хожа Маҳмуд Анжир Фағнавий мақбараси. Иккинчи суратда эса қадамжодаги жоме масжиди тасвирланган. Бу зиёратгоҳдаги бунёдкорлик ишлари истеъдодли меъмор Маҳмуд Ахмедов ло¬йиҳаси асосида амалга оширилган.\nТуғилиши: Вобкент тумани, Анжирфағнавий қишлоғи\nВафоти: (Анжирфағнавий, ҳозирги Анжирбоғ), ҳижрий 685/милодий 1286 йил.\nШамоили: Ўрта бўйли, оқ танли, бурни чиройли, кенг оғизли, қора соқолли, кўркам юзли эди. Бошига оқ салла ўрар, кароматлари жуда кўп бўлган.\nХожа Маҳмуд Анжир Фағнавий ҳазратлари Бухородан уч фарсах масофа нарида бўлган Фағна қишлоғида туғилди. Муборак насли асли саййидлардан бўлиб, у зот кун кечириш учун дурадгорлик ва тижорат билан шуғулланар эдилар. Вояга етгач, Хожа Ориф Ревгарий ҳазратларига хизмат қилиб, энг комил муридларидан ва энг улуғ халифаларидан бўлган. Ҳазратнинг хилват, тариқат ва ҳақиқатда сирдоши эди. Яъни, муриди мутлақ эди.\nМуриди мутлақ нима?\nБир ориф муршид тариқатда муридларни уч тоифага ажратганлар:\n1. Муриди мутлақ. Бу шайх¬нинг тарбиясига бутунлай боғланган, яхши ниятли, тоза қалбли, ғайратли, ҳа¬қиқий муриддирки, ихлоси ва қобилияти даражасида тараққий этади ҳамда мақсадга эришади.\n2. Муриди мажозий. Бу ҳақиқатда ўз ақлигагина ишонган ва ўз нафсининг орқасидан кетган, фақат зоҳирда шайхга тобе бўлиб кўринган кишидир: иши фақат қуруқ гaп бўлганлиги учун "қол (сўз) дарвеш" ёки мақсади фақат ейиш, ичиш ва манфаат бўлганлигидан "мол дарвеш" деб ҳам номланади, йиллаб ҳужрада кутади, аммо та¬¬риқатда олдинга сил¬жи¬майди, жойида депсиниб тураверади, бинобарин, бу кетиши билан янада кўпроқ зиён ва хусронга учрайди.\n3. Муриди муртад. Бу бетайин дарвеш деганидир. Бошида келиб муршидга боғланади, аммо кейинчалик устозидан унга маъқул бўлмаган бирор муносабат кўриши ёки жонига хуш келмаган бир сўз эшитиши билан ёки унга оғир бир топшириқ ё ҳикматини тушуна олмаган бир амр юклатилганда саботсизлик ва вафосизлик қилиб, ҳатто ҳар хил гапларни гапириб, сурбетлик ва беодоблик билан қайтиб кетади. Бундай дарвеш учун бутун маънавият эшиклари ёпилади. Қаерга борса ҳам даргоҳи илоҳийга йўл топа олмайди. Устозни севмай туриб, табиий, ҳеч нарсага эришиб бўлмайди. Ҳатто севиш зарурийдир, шарт ҳамдир. Менинг устозим бор, бошқа устоз йўқ, деб айтишнинг лузуми йўқ. Бу ҳолатга ҳам, одобга ҳам муносиб эмасдир. Аллоҳ ҳеч бир жойни файзсиз ташлаб қўймаган. Ҳар ерда халқ¬ни иршод этувчи, Аллоҳнинг севгили бандалари, ¬Расулуллоҳ (с.а.в.) нинг хизматларини давом эттираётган инсонларнинг бўлиши та¬биийдир.\nХожа Маҳмуд ҳазратлари инсоннинг камолотини тасаввуф ва тариқат таълимотида кўрди. Зеро, тасаввуф нафснинг барча истак ва орзуларини тарк этишдан иборат йўлдир. Бу ҳақда Маъруф Кархий ҳазратла¬ри айтадиларки: "Тасаввуф шундайки, бу инсонлар ўз ҳаётларида илм ва фазилатдан бошқа ҳеч нарса топишга интилмайдилар". Абу Сулаймон Дороний айтишича: "Тасаввуф шундай нарсаки, ҳар бир солик ўз феъл-атворида Ҳақдан бошқа нарсани ўйламаслиги, доимо Ҳақни дейишлиги керак". Суфён Саврий ҳазратлари эса тасаввуфни гўзал бир ахлоқ, деб таърифлайди. Абу Амр Исмоил ибн Нужайд тасаввуфни таърифлаб, у ҳар бир ҳолатда ҳам сабр қилишдир, деган. Абу Ҳафс Найсабурий фикрича эса тасаввуф бутунлай одобдур.\nНима бўлганда ҳам Хожа Маҳмуд ҳазратлари ўз даврида тасаввуф ва тариқат илмини кенг ёйган буюк зотлардан бири эди. У якка шахс учун зикри хафийни, жамоат учун зикри жаҳрийни афзал кўрарди. Вобканий (Вобкент) жоме масжидида кўп йиллар халқни иршод қилиш билан машғул бўлди. Хожагон тариқатида жаҳрий зикрни бошлаган зотлардан эди. Замонасининг буюк олимларидан Ҳафизуддин ҳазратлари бир куни Хожа Маҳмуддан сўрайди: "Тариқатингиз зикри хафийга асосланган бўлсада, зикри жаҳ¬¬рия қилишингизнинг сабаби ни¬ма?"¬ Хожа Маҳмуд ҳазратлари: "Ғофилларнинг уйғонишлари, Аллоҳнинг амрини тутишлари ва зикрга рағбат кўрсатишлари учундир. Шу тариқа улар ҳақ йўлига кирадилар, ихлос билан тавба ва интисоб қиладилар, ҳақиқатга эришадилар. Зеро, зикр бутун хайрларнинг ва саодатларнинг боши, шунинг учун зикр очиқ бўлиши, халқ эшитиши ва келиши керак",—деб буюрдилар. Ҳафизуддиннинг: "Тил билан қилинган зикрда ҳақиқий билан сохтасини қандай ажратиш мумкин?" — деган саволига Хожа Маҳмуд: "Жаҳрий зикрни дилни ёлғондан, ғийбатдан, ҳаром луқмадан, қалбни шубҳадан, кўзни хиёнатдан ва ҳаром нарсаларга боқишдан, кўнгилни риё ва манманликдан, ботинни мосиводан тозалаганлар бажара ¬оладилар" — дея жавоб берадилар.\nҲақиқатдан ҳам Хожа Маҳмуд Анжир Фағнавий ҳазратларидан Саййид Амир Кулол ҳазратларига қадар ўтган хожагон улуғлари баъзан жаҳрия, баъзида хуфя зикр қилганлар. Бироқ жуда кўп ҳолларда жаҳрий зикрни ихтиёр этар эдилар. Ўрни келганда шуни айтиш керакки, Абдулхолиқ Ғиждувоний ҳазратларининг талқинлари ва маънавий тавсияларига биноан -Баҳоуддин Нақшбанд ҳазратлари Саййид Амир Кулолга мурид бўладилар ва хуфя зикрни танлайдилар.\nФағнавий ҳазратларининг фикрича, ошкора ёки хуфя зикр¬дан мақсад бир бўлиб, ҳикмат, маслаҳат ва ҳолат зарурати ҳар икки нав зикрда ҳам мавжуддир. Бироқ сайру сулук махфий зикрга асосланган.\nФахриддин Али Сафийнинг "Рашаҳот айн ул-ҳаёт", Бадриддин Сарҳиндийнинг "Ҳазарот ул-қудс", Муҳам¬мад Толибнинг "Матлаб ут-толибин", Маждуддин Бадахшонийнинг "Жомиъ ус-салосил" асарларида Хожа Маҳмуд Анжир Фағнавийнинг катта бир оқ қуш шаклига кириб учганлиги ва халифаси Али Ромитаний билан суҳбатлашганлиги зикр этилади.\nТариқат муҳитида "Ғибтафармойи сурайё" сифати билан тилга олиниб келган Хожа Маҳмуд ҳазратлари ўзларидан кейин Ҳусайн Амир Хурд Вобканий (вафоти ҳижрий 719/милодий 1319 йил) ва Хожа Али Ромита¬ний ҳазратларига шайхлик ижозати, иршод берганлар. Сарҳалқа силсилани Хожа Али Ромитаний давом эттирдилар.\n:: орқага № 61, 29.07.2017